open-index/open-wikipedia-markdown huggingface dataset:
ভূটানৰ সামৰিক ব্যৱস্থা

**ভূটানৰ সামৰিক ব্যৱস্থা**() সশস্ত্ৰ ৰয়েল ভূটান আৰ্মি, ৰয়েল বডিগাৰ্ড, আৰু ৰয়েল ভূটান পুলিচেৰে গঠিত। ভূটানত বায়ুসেনা নাই, (ভূমি আবদ্ধ দেশ হোৱাৰ বাবে) ভূটানত নৌসেনাও নাই। সামৰিক প্ৰশিক্ষণ, অস্ত্ৰ যোগান আৰু ভূটানৰ বায়ু প্ৰতিৰক্ষাৰ দায়িত্ব ভাৰতৰ। ভূটানৰ সেনাবাহিনীক ভাৰতীয় সশস্ত্ৰ বাহিনীয়ে প্ৰশিক্ষণ দিয়ে।

’আৰ বি এ’ই ভাৰতীয় বায়ুসেনাৰ ইষ্টাৰ্ণ এয়াৰ কমাণ্ডাৰৰ ওপৰত আকাশমাৰ্গৰ সহায়ৰ বাবে নিৰ্ভৰ কৰে। শেহতীয়া বছৰবোৰত ভাৰতে সামৰিক অনুদান আৰু প্ৰশিক্ষণৰ জৰিয়তে ভূটানক সকলো ক্ষেত্ৰতে সামৰিক বাহিনীৰ বিকাশ আৰম্ভ কৰাত সহায় কৰিছে। ঐতিহাসিকভাৱে মুঠ ৮,০০০ সেনা জোৱানৰ  ১৯৭১ চনৰ ১ জানুৱাৰীত ভূটান চৰকাৰে অতিৰিক্ত ৬০০-৭০০ জন নিযুক্তি দি সেৱাৰ ক্ষেত্ৰত কঠোৰ নীতি-নিয়ম প্ৰণয়ন কৰি সামৰিক জোৱান ৪,৮৫০ লৈ বৃদ্ধি কৰাৰ সিদ্ধান্ত লয়। ২০০৩ চনত অপাৰেচন অল ক্লিয়াৰৰ সময়ত ভাৰতীয় বায়ুসেনাৰ হেলিকপ্টাৰে “আৰ বি এ’’ৰ হতাহতসকলক চিকিৎসাৰ বাবে ভাৰতলৈ লৈ আহিছিল।
## তথ্য সূত্ৰ

শ্ৰেণী:সামৰিক
শ্ৰেণী:ভূটান
লক্ষ্মীকান্ত-প্যাৰেলাল

**লক্ষ্মীকান্ত-প্যাৰেলাল** () হৈছে এটি জনপ্ৰিয় ভাৰতীয় সংগীতজ্ঞ যুটি। সুকীয়াকৈ তেওঁলোকৰ নাম হ’ল; লক্ষ্মীকান্ত শান্তাৰাম কুদলকাৰ (১৯৩৭-১৯৯৮) আৰু প্যাৰেলাল ৰামপ্ৰসাদ শৰ্মা (জন্ম ১৯৪০)। তেওঁলোকে ১৯৬৩ চনৰ পৰা ১৯৯৮ চনলৈ ৬৩৫ খন হিন্দী চলচ্চিত্ৰৰ বাবে সংগীত ৰচনা কৰিছিল আৰু ৰাজ কাপুৰ, দেৱ আনন্দ, বি.আৰ. যোশী, শক্তি সামন্ত, মনমোহন দেশাই, য়শ চোপ্ৰা, সুভাষ ঘাই আৰু মনোজ কুমাৰ ধৰি এই সময়ৰ প্ৰায় সকলো উল্লেখযোগ্য চলচ্চিত্ৰ নিৰ্মাতাৰ বাবে কাম কৰিছিল। 

## প্ৰাৰম্ভিক জীৱন
### লক্ষ্মীকান্ত

১৯৩৭ চনৰ ৩ নৱেম্বৰত, লক্ষ্মী পূজাৰ দিনা লক্ষ্মীকান্ত শান্তাৰাম কুদলকাৰৰ জন্ম হৈছিল। সম্ভৱতঃ, লক্ষ্মী পূজাৰ দিনা জন্ম হোৱাৰ বাবে, তেওঁৰ পিতৃ-মাতৃয়ে তেওঁক লক্ষ্মী দেৱীৰ নামেৰে লক্ষ্মীকান্ত নাম দিছিল। সৰুতে তেওঁৰ দেউতাকৰ মৃত্যু হৈছিল। পৰিয়ালৰ দুৰ্বল আৰ্থিক অৱস্থাৰ বাবে তেওঁ শৈক্ষিক শিক্ষা সম্পূৰ্ণ কৰিব পৰা নাছিল। লক্ষ্মীকান্তৰ দেউতাকৰ সংগীতজ্ঞ বন্ধু এজনে লক্ষ্মীকান্ত আৰু তেওঁৰ ডাঙৰ ভায়েকক সংগীত শিকিবলৈ পৰামৰ্শ দিছিল। সেই অনুসৰি, লক্ষ্মীকান্তে মেণ্ডোলিন বজাবলৈ শিকিছিল আৰু তেওঁৰ ডাঙৰ ভাতৃয়ে তবলা বজাবলৈ শিকিছিল। তেওঁ দুবছৰ প্ৰখ্যাত মেণ্ডোলিন বাদক হুছেইন আলীৰ সান্নিধ্যত কটাইছিল। তেওঁ কিছু টকা উপাৰ্জন কৰিবলৈ ভাৰতীয় শাস্ত্ৰীয় বাদ্যযন্ত্ৰ সংগীত অনুষ্ঠানৰ আয়োজন আৰু প্ৰদৰ্শন আৰম্ভ কৰিছিল। পিছলৈ, ১৯৪০ ৰ দশকত, তেওঁ বাল মুকুন্দ ইন্দোৰকাৰৰ পৰা মেণ্ডোলিন আৰু হুচনালালৰপৰা ভায়’লিন শিকিছিল। 

লক্ষ্মীকান্তে *ভক্ত পুণ্ডলিক* (১৯৪৯) আৰু *আঁখে* (১৯৫০) চলচ্চিত্ৰত শিশু অভিনেতা হিচাপে চলচ্চিত্ৰ কেৰিয়াৰ আৰম্ভ কৰিছিল। তেওঁ কিছু গুজৰাটী চলচ্চিত্ৰতো অভিনয় কৰিছিল।

### প্যাৰেলাল

প্যাৰেলাল ৰামপ্ৰসাদ শৰ্মা (জন্ম ৩ ছেপ্টেম্বৰ ১৯৪০) বাবাজী নামেৰে জনাজাত এগৰাকী প্ৰখ্যাত ট্ৰাম্পেট বাদক পণ্ডিত ৰামপ্ৰসাদ শৰ্মাৰ পুত্ৰ। দেউতাকৰ অধীনত তেওঁ সংগীতৰ মৌলিক শিক্ষা লৈছিল। উত্তৰ প্ৰদেশৰ গোড়খপুৰত তেওঁৰ জন্ম হৈছিল। ৮ বছৰ বয়সত তেওঁ ভায়োলিন শিকিবলৈ আৰম্ভ কৰিছিল আৰু দৈনিক ৮ ৰ পৰা ১২ ঘণ্টা অনুশীলন কৰিছিল। তেওঁ এন্থনি গ্ঞ্জাল্বিছ নামে এজন গোৱান সংগীতজ্ঞৰ পৰা ভায়’লিন বজাবলৈ শিকিছিল। লক্ষ্মীকান্ত-প্যাৰেলালে *অমৰ-আকবৰ-এন্থনি* ছবিৰ সংগীতৰ কাম কৰোঁতে, শিক্ষকগৰাকীৰ প্ৰতি শ্ৰদ্ধাঞ্জলি জনাই *মাই নেইম ইজ এন্থনি গ্ঞ্জাল্বিছ* গীতটো সংযোগ কৰিছিল। ১২ বছৰ বয়সত, তেওঁ পৰিয়ালক আৰ্থিক সকাহ দিবলৈ ৰঞ্জিত ষ্টুডিঅ’ আৰু অন্যান্য ষ্টুডিঅ’ত ভায়’লিন বজাবলৈ আৰম্ভ কৰিছিল।

### সংগীত দল গঠন
লক্ষ্মীকান্তে ১০ বছৰ বয়সত লতা মংগেশকাৰৰ সংগীতানুষ্ঠানত সাৰংগী বজাইছিল। লতাজী তেওঁৰ ওপৰত ইমানেই প্ৰভাৱিত হৈছিল যে অনুষ্ঠানৰ শেষত তেওঁ লক্ষ্মীকান্তৰ সৈতে কথা পাতিছিল। [4]

## জনপ্ৰিয় গীত

## বঁটা আৰু সন্মান
লক্ষ্মীকান্ত-প্যাৰেলাল যুটীয়ে ১৯৬৫ চনৰপৰা ১৯৯৪ চনলৈ প্ৰায় ২৫ খন চলচ্চিত্ৰৰ বাবে ২৫ বাৰ ফিল্মফেয়াৰ বঁটাৰ মনোনয়ন লাভ কৰিছিল আৰু *দৌস্তি* (১৯৬৫), *মিলন* (১৯৬৮), *জীনে কী ৰাহ* (১৯৭০), *অমৰ আকবৰ এন্থনি* (১৯৭৮), *সৰগম* (১৯৮০), *সত্যম শিৱম সুন্দৰম *(১৯৭৯) আৰু *কৰ্জ* (১৯৮১) ছবিৰ বাবে সাতবাৰকৈ শ্ৰেষ্ঠ সংগীত পৰিচালকৰ ফিল্মফেয়াৰ বঁটা লাভ কৰিছিল। 

## তথ্যসূত্ৰ

শ্ৰেণী:ভাৰতীয় চলচ্চিত্ৰ সংগীতকাৰ
শ্ৰেণী:ভাৰতীয় সংগীতকাৰ যুটী
শ্ৰেণী:ফিল্মফেয়াৰ বঁটা বিজয়ী
নিৰ্মল্যম

**নিৰ্মল্যম** (; ) ১৯৭৩ চনত মুক্তি পোৱা এম বাসুদেৱন নায়াৰ ৰচিত আৰু পৰিচালিত, পি জে এণ্টনি, সুমিত্ৰা আৰু ৰবি মেনন অভিনীত এখন মালয়ালম ভাষাৰ চলচ্চিত্ৰ। এই ছবিখনত পি জে এণ্টনিয়ে এজন পুৰোহিত ‘ৱেলিচাপ্পাড়ু’ৰ ভাওত অভিনয় কৰি শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা লাভ কৰিবলৈ সক্ষম হয়। লগতে ছবিখন  লগতে ছবিখনে লাভ কৰে শ্ৰেষ্ঠ পূৰ্ণদৈৰ্ঘ্য চলচ্চিত্ৰৰ ২১তম ৰাষ্ট্ৰীয় চলচ্চিত্ৰ বঁটা আৰু কেৰালা ৰাজ্যিক চলচ্চিত্ৰ বঁটা। পৰিচালক হিচাপে এম টি বাসুদেৱন নায়াৰ আৰু অভিনয়শিল্পী হিচাপে সুকুমাৰন আৰু সুমিত্ৰাৰ নিৰ্মল্যম প্ৰথম ছবি। ইয়াৰ পূৰ্বে হিন্দী চলচ্চিত্ৰত অভিনয় কৰা ৰবি মেননৰ এইখন দ্বিতীয ছবি তেওঁৰ অভিনয় জীৱনৰ এক অগ্ৰগতি।

ছবিখন এম টি বাসুদেৱন নায়াৰৰ *পল্লিভালুম কালচিলাম্বম* নামৰ চুটিগল্পৰ অভিযোজন।
## কাহিনী
প্ৰাচীন ধ্বংসপ্ৰায় মন্দিৰটোত গাঁওবাসীয়ে কেতিয়াবাহে পূজা-সেৱা আগবঢ়ায়। মন্দিৰটোৰ উন্নয়নৰ প্ৰতি ট্ৰাষ্টীসকলৰ কোনো আগ্ৰহ নাই। মন্দিৰৰ আজীৱন পুৰোহিত ৱেলিচাপ্পাড়ুৱে বিশ্বাস কৰে যে এদিন হলেও এদিন মন্দিৰটোৱে প্ৰাচীন মৰ্যদা ওভতাই পাব।দেৱীয়ে তেওঁৰ মাহাত্ম্য দেখুৱাব।

আৰ্থিক দুৰ্দশাত বিধ্বস্ত পুৰোহিতে জীয়াই থকাৰ বাবে অন্য জীৱিকা গ্ৰহণ কৰে। মন্দিৰৰ ট্ৰাষ্টীয়ে তেওঁৰ ৰান্ধনীজনৰ পুতেকক মন্দিৰৰ তদাৰক কৰিবলৈ দায়িত্ব দিয়ে। কিন্তু পৰীক্ষাৰ বাবে প্ৰস্তুতি চলাই থকা এই ডেকাল’ৰাটোৱে পুৰোহিতালীৰ কাম অলপো ভাল নাপায় যদিও ট্ৰাষ্টীৰ নিৰ্দেশ অমান্য কৰিব নোৱাৰে। ৱেলিচাপ্পাড়ুৰ কিশোৰী জীয়াৰী আম্মিনিয়ে তেওঁক মন্দিৰৰ কামকাজত সহায় কৰে আৰু এনেকৈয়ে দুয়োৰো মাজত অন্তৰংগতা গঢ় লৈ উঠে।
 
পুৰোহিতৰ পুত্ৰ অপ্পুৱে গাঁৱৰে কিছু অবাঞ্চিত ব্যক্তিৰ সংগত অধিক সময় কটায়। এদিন সি দেউতাৰ পবিত্ৰ তৰোৱালখন আৰু মন্দিৰৰ ঘণ্টা চুৰ কৰে। কিন্তু এই পবিত্ৰ সামগ্ৰী দুপদ বিকিবলৈ কোনো গ্ৰাহক বিচাৰি নাপায়। এনেতে গাঁওখন বসন্ত মহামাৰীত আক্ৰান্ত হয়। গাঁওবাসীয়ে ইয়াক দেৱীৰ অভিশাপ বুলি গণ্য কৰি দেৱীক সন্তুষ্ট কৰিবলৈ একে অনুষ্ঠানৰ আয়োজন কৰে।

অনুষ্ঠান আৰম্ভ হয়। ৱেলিচাপ্পাড়ুৱে দেৱীৰ সন্মুখত নৃত্য কৰিবলৈ প্ৰস্তুতি চলায়। তেওঁ পবিত্ৰ তৰোৱালখন আৰু নৃত্য পৰিবেশনৰ সময়ত কঁকালত পিন্ধিবলগীয় ঘণ্টা আনিবলৈ ঘৰলৈ যায়। ঘৰৰ দুৱাৰ বন্ধ। তেওঁ দেখিবলৈ পায় যে শোৱনী কোঠাৰ পৰা ওলাই আহিছে তেওঁৰ পত্নী আৰু গাঁৱৰে এজন মহাজন। 

মন্দিৰত দেৱীৰ সন্মুখত পুৰোহিতৰ উদ্দাম নৃত্য আৰম্ভ হয়। তেওঁ বাৰেবাৰে তৰোৱালেৰে কপালত আঘাত কৰে। সমগ্ৰ মুখমণ্ডল ৰক্তাক্ত হৈ যায় আৰু এসময়ত তেওঁ নিথৰ হৈ পৰে।

## অভিনয়শিল্পী

* পি জে এণ্টনী (ৱেলিচাপ্পাড়ু- পুৰোহিত)
* সুমিত্ৰা (পুৰোহিতৰ জীয়াৰী আম্মিনি)
* ৰবি মেনন (যুৱ পুৰোহিত ব্ৰহ্মদত্তন নাম্বুদিৰি)
* কবিয়ুৰ পোন্নাম্মা (ৱেলিচাপ্পাড়ুৰ পত্নী)
* সুকুমাৰণ (ৱেলিচাপ্পাড়ুৰ পুত্ৰ অপ্পু)
* কুঞ্জন্দি (মহাজন)
* শংকাৰাদি 
* শান্তা দেৱী
* কোট্টাৰাক্কা শ্ৰীধৰণ নায়াৰ 
* এম এচ নাম্বুদিৰি
* এচ পি পিল্লাই

## বঁটা
;ৰাষ্ট্ৰীয় চলচ্চিত্ৰ বঁটা
* শ্ৰেষ্ঠ পূৰ্ণদৈৰ্ঘ্য চলচ্চিত্ৰ
* শ্ৰেষ্ঠ অভিনেতা- পি জে এ্ণ্টনি
;শ্ৰেষ্ঠ চলচ্চিত্ৰৰ কেৰালা ৰাজ্যিক চলচ্চিত্ৰ বঁটা
*শ্ৰেষ্ঠ চলচ্চিত্ৰ
* শ্ৰেষ্ঠ অভিনেতা- পি জে এ্ণ্টনি
*শ্ৰেষ্ঠ সম্পাদক
*শ্ৰেষ্ঠ চিত্ৰনাট্য

## তথ্যউৎস

## বাহ্যিক সংযোগ
* 

শ্ৰেণী:মালয়ালম চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৭৩ বৰ্ষৰ চলচ্চিত্ৰ
প্ৰয়াগৰাজ

পূৰ্বতে **এলাহাবাদ** নামেৰে পৰিচিত **প্ৰয়াগৰাজ** ভাৰতৰ উত্তৰ প্ৰদেশ ৰাজ্যৰ এখন প্ৰধান মহানগৰ ৷ ই প্ৰয়াগৰাজ জিলাৰ মুখ্য কাৰ্যালয় আৰু হিন্দুসকলৰ বাবে এক প্ৰধান তীৰ্থস্থান ৷ হিন্দু শাস্ত্ৰত উল্লেখ কৰা প্ৰয়াগৰ স্থান পবিত্ৰ গংগা আৰু যমুনা নদীৰ সংগমস্থলত অৱস্থিত ৷ এই সংগমতে সৰস্বতী নদী আহি লগ হৈছে, সেয়েহে ইয়াক ত্ৰিবেণী সংগম বুলি কোৱা হয়, য’ত প্ৰতি বাৰ বছৰৰ মূৰে মূৰে কুম্ভ মেলা অনুষ্ঠিত হয়। ই হৈছে প্ৰয়াগৰাজ জিলাৰ প্ৰশাসনিক সদৰ। চহৰখন উত্তৰ প্ৰদেশৰ ন্যায়িক ৰাজধানী আৰু এলাহাবাদ উচ্চ ন্যায়ালয় ৰাজ্যখনৰ সৰ্বোচ্চ ন্যায়িক সংস্থা। ২০১১ চনলৈকে, প্ৰয়াগৰাজ আছিল ৰাজ্যখনৰ সপ্তম সৰ্বাধিক জনবহুল চহৰ, উত্তৰ ভাৰতৰ ত্ৰয়োদশ আৰু ভাৰতৰ ত্ৰিশতম জনবহুল চহৰ। ইয়াৰ আনুমানিক জনসংখ্যা ১.৫৩ নিযুত। ২০১১ চনত ই বিশ্বৰ ৪০ তম দ্ৰুততম বিকাশশীল চহৰৰ স্থান লাভ কৰে।

হিন্দু শাস্ত্ৰত কৰা উল্লেখ অনুসৰি, এলাহাবাদ পৃথিৱীৰ প্ৰাচীনতম নগৰ। এই তথ্যক আটাইতকৈ ঐতিহাসিক বুলি গণ্য কৰা হয়। বৈদিক যুগৰ শেষৰ ফালে প্ৰয়াগৰাজক কোচম্বি বুলিও জনা গৈছিল, হস্তিনাপুৰৰ কুৰু শাসকসকলে এই নামাকৰণ কৰিছিল আৰু তেওঁলোকৰ ৰাজধানী হিচাপে ইয়াক বিকশিত কৰিছিল। বৈদিক যুগৰ শেষৰ পৰা মৌৰ্য সাম্ৰাজ্যৰ শেষলৈকে কোচম্বি ভাৰতৰ অন্যতম ডাঙৰ নগৰ আছিল আৰু গুপ্ত সাম্ৰাজ্য বাহাল থকালৈকে এই নগৰে নিজৰ প্ৰতিপত্তি ধৰি ৰাখিবলৈ সক্ষম হৈছিল। তেতিয়াৰ পৰা, নগৰখন দ’ৱাব অঞ্চলৰ এক ৰাজনৈতিক, সাংস্কৃতিক আৰু প্ৰশাসনিক কেন্দ্ৰ হৈ পৰিছিল।

*[[আকবৰনামা]]*ত উল্লেখ আছে যে, মোগল সম্ৰাট আকবৰে এখন মহান চহৰ ৰূপে এলাহাবাদক বিচাৰি উলিয়াইছিল। আব্দ আল-কাদিৰ বাদায়ুনি আৰু নিজামুদ্দিন আহমেদে উল্লেখ কৰিছে যে, আকবৰে ইয়াত এখন সাম্ৰাজ্যিক চহৰৰ ভেটি স্থাপন কৰিছিল যাক ইলাহাবাচ্‌ বা ইলাহাবাদ বুলি কোৱা হৈছিল। তেওঁ ইয়াৰ কৌশলগত অৱস্থানৰ দ্বাৰা প্ৰভাৱিত হৈছিল আৰু তাত এটা দূৰ্গ নিৰ্মাণ কৰিছিল বুলি উল্লেখ আছে, পিছত ১৫৮৪ চনৰ ভিতৰত ইয়াৰ নাম সলনি কৰি ইলাহাবাচ্‌ কৰে, যাক ছাহজাহানে এলাহাবাদলৈ পৰিৱৰ্তন কৰে। সপ্তদশ শতিকাৰ আৰম্ভণিতে, জাহাংগীৰৰ শাসনকালত এলাহাবাদ মোগল সাম্ৰাজ্যৰ এখন প্ৰাদেশিক ৰাজধানী আছিল। ১৮৩৫ চনত উত্তৰ-পশ্চিম প্ৰভিন্সৰ আগ্ৰালৈ ৰাজধানী স্থানান্তৰিত হোৱাৰ আগতে ১৮৩৩ চনত ই ব্ৰিটিছ ইষ্ট ইণ্ডিয়া কোম্পানীৰ শাসনাধীন আছিল। ১৮৫৮ চনত এলাহাবাদ উত্তৰ-পশ্চিম প্ৰদেশৰ ৰাজধানী হয় আৰু এদিনৰ বাবে ভাৰতৰ ৰাজধানীৰ মৰ্যাদা পায়। ১৯০২ চনৰ পৰা ১৯২০ চনলৈ ইউনাইটেড প্ৰভিন্সৰ ৰাজধানী ৰূপে ইয়াত ব্ৰিটিছ চৰকাৰৰ শাসন বাহাল আছিল আৰু ভাৰতীয় স্বাধীনতাৰ সংগ্ৰামৰ সময়ত ৰাষ্ট্ৰীয় প্ৰেক্ষাপটত গুৰুত্বপূৰ্ণ ভূমিকা লৈছিল।

দক্ষিণ উত্তৰ প্ৰদেশত অৱস্থিত এই চহৰখনে ৩৬৫ কি: মি: স্কোৱেৰ (১৪১ বৰ্গ মাইল) আৱৰি আছে। যদিও চহৰ খন আৰু ইয়াৰ চাৰিওফালৰ অঞ্চল কেইবাখনো পৌৰসভাৰ দ্বাৰা পৰিচালিত হয়, প্ৰয়াগৰাজ জিলাৰ এক বৃহৎ অংশ প্ৰয়াগৰাজ পৌৰ নিগমৰ দ্বাৰা পৰিচালিত হয়। চহৰখনত মহাবিদ্যালয়, গৱেষণা প্ৰতিষ্ঠান আৰু উত্তৰ প্ৰদেশৰ উচ্চ ন্যায়ালয়কে ধৰি বহুতো কেন্দ্ৰীয় আৰু ৰাজ্য চৰকাৰৰ কাৰ্যালয় আছে। প্ৰয়াগৰাজে প্ৰয়াগ কুম্ভ মেলা আৰু ইন্দিৰা মাৰাথনকে ধৰি সাংস্কৃতিক আৰু ক্ৰীড়া অনুষ্ঠান আয়োজন কৰে। যদিও চহৰখনৰ অৰ্থনীতি পৰ্যটনৰ ওপৰত নিৰ্ভৰশীল, ইয়াৰ বেছিভাগ উপাৰ্জন বৰ্তমান ৰিয়েল ইষ্টেট আৰু বিত্তীয় সেৱাৰ পৰা আহৰণ কৰা হৈছে।

## তথ্যসূত্ৰ

শ্ৰেণী:ভাৰতৰ নগৰ মহানগৰ
শ্ৰেণী:উত্তৰ প্ৰদেশৰ তীৰ্থস্থান
ৰেণুকা সিং (ক্ৰিকেটাৰ)

**ৰেণুকা সিং** (ইংৰাজী: Renuka Singh; জন্ম: ১ ফেব্ৰুৱাৰী ১৯৯৬) হিমাচল প্ৰদেশৰ মহিলা ক্ৰিকেট দলৰ হৈ খেলা এগৰাকী ভাৰতীয় ক্ৰিকেটাৰ।    তাই ২০১৯–২০ বৰ্ষৰ ছিনিয়ৰ মহিলা ৱান ডে লীগত ২৩টা উইকেটৰ সৈতে অগ্ৰণী উইকেট দখল কৰা বলাৰ আছিল।  ২০২১ চনৰ আগষ্ট মাহত তাই অষ্ট্ৰেলিয়াৰ বিৰুদ্ধে এদিনীয়া খেলৰ বাবে ভাৰতৰ মহিলা ক্ৰিকেট দললৈ প্ৰথমবাৰৰ বাবে কল আপ লাভ কৰে।   অষ্ট্ৰেলিয়াৰ বিৰুদ্ধে ২০২১ চনৰ ৭ অক্টোবৰত ভাৰতৰ হৈ মহিলা টি-২০ আন্তঃৰাষ্ট্ৰীয় (WT20I)ত তাইৰ অভিষেক ঘটে। 

## কেৰিয়াৰ
*২০১৯–২০ চনৰ চিনিয়ৰ মহিলা একদিনীয়া লীগ*-ত ৰেণুকা সিংয়ে ২৩টা উইকেট লৈ শৃংখলাৰ শীৰ্ষ উইকেটগ্ৰাহক বলাৰ হিচাপে আত্মপ্ৰকাশ কৰে।

অগষ্ট ২০২১ত তেওঁ প্ৰথমবাৰ ভাৰতীয় মহিলা ক্ৰিকেট দলত স্থান লাভ কৰে, যি অষ্ট্ৰেলিয়াৰ বিৰুদ্ধে অনুষ্ঠিত শৃংখলাৰ বাবে আছিল।

৭ অক্টোবৰ ২০২১ তাৰিখে তেওঁ অষ্ট্ৰেলিয়াৰ বিৰুদ্ধে ভাৰতৰ হৈ *মহিলা টি২০ আন্তঃৰাষ্ট্ৰীয় ক্ৰিকেট* (WT20I)ত অভিষেক কৰে।

জানুৱাৰী ২০২২ত তেওঁক নিউজিলেণ্ডত অনুষ্ঠিত ২০২২ মহিলা ক্ৰিকেট বিশ্বকাপৰ বাবে ভাৰতীয় দলে অন্তৰ্ভুক্ত কৰা হয়।

১৮ ফেব্ৰুৱাৰী ২০২২ তাৰিখে তেওঁ নিউজিলেণ্ডৰ বিৰুদ্ধে *মহিলা একদিনীয়া আন্তঃৰাষ্ট্ৰীয় ক্ৰিকেট* (WODI)ত অভিষেক কৰে।

জুলাই ২০২২ত তেওঁক বাৰ্মিংহামত অনুষ্ঠিত কমনৱেল্থ গেমছ ২০২২ৰ মহিলা ক্ৰিকেট প্ৰতিযোগিতাৰ বাবে ভাৰতীয় দলে অন্তৰ্ভুক্ত কৰে।

এই প্ৰতিযোগিতাত তেওঁ ১১টা উইকেট লৈ *শীৰ্ষ উইকেট প্ৰাপ্ত বলাৰ* ৰূপে আত্মপ্ৰকাশ কৰে আৰু ভাৰতীয় দলে ৰূপৰ পদকো লাভ কৰে।

১৮ ফেব্ৰুৱাৰী ২০২৩ তাৰিখে তেওঁ ইংলেণ্ডৰ বিৰুদ্ধে ২০২৩ মহিলা টি২০ বিশ্বকাপত খেলি তেওঁৰ *প্ৰথম টি২০ আন্তঃৰাষ্ট্ৰীয় পাঁচ উইকেট দখল* (five-wicket haul) কৰে।

ডিচেম্বৰ ২০২৩ত তেওঁ ইংলেণ্ডৰ বিৰুদ্ধে খেলি *টেষ্ট আন্তঃৰাষ্ট্ৰীয় ক্ৰিকেট*ত অভিষেক ঘটায়।

তেওঁ ২০২৪ মহিলা টি২০ বিশ্বকাপৰ বাবে ভাৰতীয় দলে অন্তৰ্ভুক্ত হয় আৰু নিউজিলেণ্ডৰ বিৰুদ্ধে অনুষ্ঠিত ঘৰুৱা একদিনীয়া শৃংখলাতো অংশগ্ৰহণ কৰে।

ডিচেম্বৰ ২০২৪ত তেওঁ ৱেষ্ট ইণ্ডিজৰ বিৰুদ্ধে অনুষ্ঠিত একদিনীয়া আন্তঃৰাষ্ট্ৰীয় খেলত তেওঁৰ *প্ৰথম পাঁচ উইকেট* দখল কৰে।

## বাহ্যিক সংযোগ
* 
* Renuka Singh Thakur at The Cricket Fanatic 

## তথ্যসূত্ৰ

শ্ৰেণী:ভাৰতীয় মহিলা ক্ৰিকেটাৰ
মুৰ্শিদাবাদ

**মুৰ্শিদাবাদ (মুৰ্ছিদাবাদ)** বংগ, বিহাৰ, উৰিষ্যাৰ পূৰ্বৰ ৰাজধানী। ইয়াৰ প্ৰতিষ্ঠাপক মুৰ্শিদকুলি খাঁ। আৰু ভাৰতৰ পশ্চিম বংগ ৰাজ্যৰ মুৰ্শিদাবাদ জিলাৰ এখন চহৰ আৰু পৌৰসভা অঞ্চল। 

অষ্টাদশ শতিকাৰ সময়ছোৱাত মুৰ্শিদাবাদ এখন সমৃদ্ধিশালী চহৰ আছিল।   সত্তৰ বছৰ ধৰি ই মোগল সাম্ৰাজ্যৰ বংগ চুবাহৰ ৰাজধানী আছিল, যিটো অঞ্চল আধুনিক বাংলাদেশ আৰু ভাৰতৰ পশ্চিম বংগ, বিহাৰ আৰু উৰিষ্যা ৰাজ্যক সামৰি লৈছিল। ই আছিল বংগৰ বংশগত নবাব আৰু ৰাজ্যিক কোষাগাৰ, ৰাজহ কাৰ্যালয় আৰু ন্যায়পালিকাৰ আসন। বংগ আছিল আটাইতকৈ ধনী মোগল প্ৰদেশ। মুৰ্শিদাবাদ এখন বিশ্বব্যাপী চহৰ আছিল। ১৭৫০ চনত ইয়াৰ জনসংখ্যা ৭ লাখ হয়। ই আছিল জগৎ শেঠ আৰু আৰ্মেনিয়ানসকলকে ধৰি ভাৰত উপমহাদেশৰ বিভিন্ন অঞ্চল আৰু বিস্তৃত ইউৰেছিয়াৰ ধনী বেংকিং আৰু বণিক পৰিয়ালসমূহৰ বাসস্থান। তাৰোপৰি ই গায়ক অৰিজিত সিং আৰু গায়িকা শ্ৰেয়া ঘোষালৰ জন্মস্থান।

## চিত্ৰশালা

চিত্র:Moti Jheel Palace 2.jpg|মতিঝিল প্ৰাসাদ 
চিত্র:'ALIVARDI KHAN AND A COURTIER.jpg|নবাব আলীবৰ্দী খান
চিত্র:The Nawab of Murshidabad's boats on the Ganga (6125141004).jpg|নদীত নবাব সকলৰ নৌকা
File:Nizamat Imambara 2.jpg|ইমামবাড়া
File:Panoramic view of Imambara, Murshidabad.jpg|মুৰ্শিদাবাদ ইমামবাড়া
চিত্র:Katra Masjid panoramic view.jpg|thumb|কাটৰা মছজিদ 


## তথ্যসূত্ৰ

শ্ৰেণী:পশ্চিমবংগ
যৌন সংগম

**যৌন সম্পৰ্ক** (**যৌন সম্ভোগ, যৌন মিলন, সঙ্গম, মৈথুন, ৰতিক্ৰিয়া, ৰতিমিলন, যৌন সংসৰ্গ, যৌন সহবাস, সহবাস, মৈথুন** ইত্যাদি) হৈছে এক জৈৱিক প্ৰক্ৰিয়া, যাৰ দ্বাৰা মূলতঃ যৌন আনন্দ বা প্ৰজননৰ বাবে বা উভয় ক্ৰিয়াৰ বাবে এজন পুৰুষৰ থিয় লিংগ এগৰাকী নাৰীৰ যোনী পথত প্ৰৱেশ কৰোৱা আৰু সঞ্চালক কৰাকে বুজায়। আন প্ৰকাৰৰ ভেদকাৰী সংগমৰ ভিতৰত পায়ুপথৰ যৌন সম্পৰ্ক বা পায়ু সংগম (লিংগটো মলদ্বাৰত প্ৰৱেশ), মৌখিক যৌন সম্পৰ্ক, আঙুলি সঞ্চালন (আঙুলিৰ দ্বাৰা যৌন প্ৰৱেশ), যৌন পুতলা ব্যৱহাৰ কৰি প্ৰৱেশ (বন্ধনীযুক্ত কৃত্ৰিম লিংগ)।
এইবোৰ কাৰ্যক্ৰম মূলত মানৱজাতিৰ দ্বাৰা কৰা দুই বা ততোধিকৰ মাজৰ শাৰীৰিক আৰু মানসিক অন্তৰঙ্গতা জনিত আনন্দ লাভৰ বাবে আৰু সাধাৰণতে মানৱ বন্ধনৰ ভূমিকা ৰক্ষাৰ্থে সম্পাদিত হৈ থাকে।

## সংজ্ঞা
যৌন সম্পৰ্ক শব্দটোৰ সংজ্ঞা বিভিন্ন ধৰণে দিব পাৰি, আৰু ইয়াৰ বিভিন্ন নাম, উপনাম, বিভিন্ন দেশৰ বিভিন্ন অঞ্চলত ব্যৱহৃত বিভিন্ন স্থানীয় নামো আছে। ইংৰাজী coitus শব্দটো লেটিন শব্দ coitio বা coire ৰ পৰা আহিছে, যাৰ অৰ্থ হৈছে 'একেলগে অহা' বা 'একেলগে যোগোৱা' বা 'একেলগে যোৱা' আৰু প্ৰাচীন লেটিন ভাষাত এই শব্দটো বিভিন্ন ধৰণৰ যৌন কাৰ্য্যক বুজাবলৈ ব্যৱহাৰ কৰা হৈছিল, কিন্তু... মূলতঃ যোনিৰ ভিতৰত লিংগৰ প্ৰৱেশক বুজাবলৈ এই পদ্ধতিক কেতিয়াবা যোনিত প্ৰৱেশ বা যোনিৰ প্ৰজনন বুলিও কোৱা হয়। যোনিৰ ভেদ শব্দটোৱে সমকামীসকলে ষ্ট্ৰেপ অন ডিলডো ব্যৱহাৰ কৰাটোকো বুজাব পাৰে, কিয়নো যোনিত লিংগৰ দৰে বস্তু এটাও সুমুৱাই দিয়া হয়। সংস্কৃত মৈথুন শব্দটো  প্ৰধানকৈ মানুহৰ বাবে ব্যৱহাৰ কৰা হয় যদিও ইয়াক অন্য প্ৰাণীৰ বাবেও ব্যৱহাৰ কৰা হয়, সেহ'ব পাৰে য়া বিষমযৌনতা বা সমকামিতা বা সন্তান জন্ম দিয়া এনেই যৌনতাৰ ক্ষেত্ৰতহওক। 

বিশ্ব স্বাস্থ্য সংস্থাই যৌন সম্পৰ্কৰ সংজ্ঞাৰ বিষয়ে কয় যে "ইয়াৰ কোনো নিৰ্দিষ্ট সংজ্ঞা বা অৰ্থ নাই কাৰণ আজিকালি এই শব্দটো আৰু প্ৰজননক বুজাবলৈ ব্যৱহাৰ কৰা নহয়।" আনহাতে, একেলগে শুই থকা বা শুই থকাৰ অৰ্থও এক প্ৰকাৰৰ যৌন সম্পৰ্ক।

যোনিত লিংগৰ প্ৰৱেশৰ উপৰিও আজিকালি পায়ুকাম, মুখ মৈথুন আৰু আন সকলো অভেদ্য যৌন কাৰ্য্যক ‘যৌন সম্পৰ্ক’ বুলি গণ্য কৰা হয়। যৌনাংগৰ মিলনৰ সংগমৰ বাহিৰে আন সংগমক বাহ্যিক সংগম বুলি ক’ব পাৰি।  যোনি-লিংগৰ সংগমক সতীত্ব বোলা হয় কাৰণ ইয়াত সতীত্ব হেৰুৱাবলগীয়া হয়, আনহাতে যোনি বা আন কোনো নিৰ্বিচাৰ সংগম নহয়। কিন্তু পৃথিৱীৰ সকলো দেশতে ‘যৌন সম্ভোগ’ বুলিলে এতিয়াও মূলতঃ ‘লিংগ-যোনিৰ সংগম’ক বুজায়, যাক বাস্তৱ বা ‘বাস্তৱ’ সংগম বুলিও কোৱা হয়।

## আসন

## অধিক

যৌন প্ৰৱেশক্ৰিয়া 
অনাভেদী যৌনক্ৰিয়া 
হস্তমৈথুন 
লিংগ 
মানৱ উপস্থ 
যোনি 
স্তন সংগম 
পায়ু সংগম 
আঙুলি সঞ্চালন 
ঊৰুমৈথুন 
মুখমৈথুন 
পশুকামিতা 

## বৰ্হি সংযোগ
*মানৱ যৌনকাৰ্যৰ সবিশেষ
*যৌন আসন সমূহ

## তথ্যসূত্ৰ

শ্ৰেণী: মানৱ যৌনতা
স্তন সংগম

***স্তন সংগম*** হৈছে এক নন-পেনেট্ৰেটিভ যৌন কাৰ্য্য য'ত মহিলাই পুৰুষৰ লিংগটো স্তনৰ মাজত ঠেলি দি যৌন কাৰ্য্য সম্পূৰ্ণ কৰে। 

## চৰ্চা

স্তন সংগমত পুৰুষে নিজৰ লিংগটো মাইকীজনীৰ স্তনৰ মাজত ৰাখে, তাৰ পিছত যেতিয়া মাইকীজনীয়ে লিংগৰ কাষৰ স্তনদ্বয়  চেপি ধৰে, তেতিয়া মতাটোৱে নিজৰ লিংগটো স্তনৰ মাজত লৰচৰ কৰে। স্তন চেপি ধৰাৰ ফলত লিংগত উত্তেজনাৰ হয়। আৰু যেতিয়া মহিলাগৰাকীয়ে লিংগৰ লগত স্তন সংলগ্ন কৰি ওপৰলৈ তললৈ মোহাৰিবলৈ আৰম্ভ কৰে, তেতিয়া অধিক তীব্ৰ যৌন উত্তেজনাৰ সৃষ্টি হয়। কেতিয়াবা উত্তেজনা ইমানেই চৰম সীমাত উপনীত হয় যে পুৰুষৰ লিংগৰ পৰা বীৰ্যস্খলন হয়। ই এক অবিভাজিত যৌন কাৰ্য্য আৰু ইয়াত গৰ্ভধাৰণৰ কোনো সম্ভাৱনা নাই। কোনো ধৰণৰ যৌন সংক্ৰামক ৰোগ হোৱাৰ সম্ভাৱনা নাই৷

স্তন সঙ্গম প্ৰাকৃতিকভাৱে ডাঙৰ স্তন থকা মহিলাৰ বাবে উপযুক্ত, কিন্তু সৰু স্তন থকা মহিলাই ওপৰত থকা বাঞ্ছনীয়। মহিলাৰ সৰু স্তন, ডাঙৰ স্তনতকৈ বেছি সংবেদনশীল হৈ থাকে।

## অশ্লীল শব্দ

স্তন যৌন সম্পৰ্কৰ বাবে ব্যৱহৃত ইংৰাজী অশ্লীল শব্দ সমূহ হ'ল:
* **Titty-fuck**,  **titjob** বা **titfuck** আমেৰিকা যুক্তৰাষ্ট্ৰত
* যুক্তৰাজ্যত **টিট ৱাংক** বা **ফ্ৰেন্স ফাক** –  ১৯৩০ চনৰ পিছৰ পৰা শব্দটো ব্যৱহাৰ কৰা হয়; য'ত অধিক কৌতুকৰ সমতুল্য হ'ল *স্তন লেনলৈ নামি যোৱা* ।  

## বৰ্হি সংযোগ

## তথ্যসূত্ৰ

শ্ৰেণী: মানৱ যৌনতা
ডি এছ চি পুৰস্কাৰ

**ডি এছ চি পুৰস্কাৰ** () হৈছে দক্ষিণ এছিয়াৰ বিষয়ে লিখা যিকোনো জাতি বা ৰাষ্ট্ৰীয়তাৰ লেখকসকলক বছেৰেকীয়াকৈ দক্ষিণ এছীয় সাহিত্যৰ বাবে প্ৰদান কৰা এক আন্তৰ্জাতিক সাহিত্য বঁটা। এই বঁটাই সংস্কৃতি, ৰাজনীতি, ইতিহাস বা মানুহ বিষয়ক উপন্যাসসমূহ সামৰি লয়। এই পুৰস্কাৰ ইংৰাজীত লিখা বা ইংৰাজীলৈ অনুবাদ কৰা এখন মূল পূৰ্ণ দৈৰ্ঘ্যৰ উপন্যাসৰ বাবে প্ৰদান কৰা হয়। পুৰস্কাৰ ঘোষণা কৰাৰ আগৰ বছৰত প্ৰকাশ হোৱা উপন্যাসক এই পুৰস্কাৰৰ বাবে বিবেচনা কৰা হয়। বিজয়ী গৰাকীয়ে পুৰস্কাৰ স্বৰূপে ২৫,০০০ ইউএছডি বা প্ৰায় ২ লাখ ৮৪ হাজাৰ ভাৰতীয় টকা লাভ কৰে। সুৰিয়া নেৰুলা আৰু মানহাদ নেৰুলাই ২০১০ চনত এই বঁটা প্ৰতিষ্ঠা কৰিছিল। দক্ষিণ এছিয়া বিষয়ক সৰ্বশ্ৰেষ্ঠ লেখনি প্ৰদৰ্শন আৰু পুৰস্কৃত কৰা তথা ইয়াক বিশ্বব্যাপী দৰ্শকৰ কাষলৈ লৈ যোৱাই এই বঁটাৰ উদ্দেশ্য। এই বঁটাই ঘাইকৈ ভাৰত, পাকিস্তান, শ্ৰীলঙ্কা, বাংলাদেশ, ভূটান, ম্যানমাৰ, নেপাল, মালদ্বীপ আৰু আফগানিস্তানক সামৰি লৈছে।

## বঁটা বিজয়ী আৰু মনোনীতসকল

## তথ্যসূত্ৰ

শ্ৰেণী:দক্ষিণ এছিয়া সাহিত্য বঁটা
শ্ৰেণী:পুৰস্কাৰ
হাংগামা টিভি

**হাংগামা টিভি** হৈছে শিশুসকলক লক্ষ্য কৰি লোৱা ভাৰতীয় টেলিভিছন চেনেল, য'ত মূলতঃ জাপানী আৰু ভাৰতীয় এনিমেটেড ধাৰাবাহিক প্ৰদৰ্শন কৰা হয়। ২০০৪ চনৰ ২৬ ছেপ্টেম্বৰত ইয়াক মুকলি কৰা হয়। ইয়াৰ মালিক দ্য ৱাল্ট ডিজনী কোম্পানী ইণ্ডিয়া, নিজেই সম্পূৰ্ণৰূপে দ্য ৱাল্ট ডিজনী কোম্পানী৷ চেনেলটোৱে মূলতঃ আন কিছুমান শিশুৰ টেলিভিছন ধাৰাবাহিকৰ সৈতে জাপানীজ কিডছ এনিমেচন প্ৰচাৰ কৰে।

## তথ্যসূত্ৰ

শ্ৰেণী:টেলিভিছন চেনেল
শগুনী লতা

**শগুণী লতা** বৈজ্ঞানিক নাম : *টিন’স্প’ৰা কৰ্ডিফ’লিয়া* (আন কিছুমান নাম: হৃদপত্ৰৰ চন্দ্ৰবীজ, গুডুচি বা গিলয় আদি) ভাৰত উপমহাদেশৰ গ্ৰীষ্মমণ্ডলীয় অঞ্চলৰ থলুৱা *মেনিস্পাৰমেচিয়া* পৰিয়ালৰ এবিধ ঘাঁহজাতীয় লতা। আয়ুৰ্বেদত ইয়াক বিভিন্ন ৰোগৰ চিকিৎসাত ব্যৱহাৰ কৰা হৈছে যদিও ইয়াৰ ফলপ্ৰসূতাৰ কোনো চিকিৎসা-শাস্ত্ৰসন্মত প্ৰমাণ পোৱা নাই।
## উদ্ভিদবিজ্ঞানৰ বৰ্ণনা
 
ই এবিধ ডাঙৰ, পৰ্ণপাতী, সহজে বিয়পি পৰা, বগাই যোৱা লতা আৰু ইয়াৰ কেইবাটাও দীঘলীয়া একেলগে বাঢ়ি যোৱা ডাল থাকে আৰু গুৰি আৰু শিখৰ দুয়োটাতে পাক খোৱা। পাতবোৰ সৰল, পৰ্যায়ক্ৰমে আৰু ১৫ চে.মি. হৃদয় আকৃতিৰ পাত আৰু ৰঙা ৰঙৰ ফলৰ বাবেই ইয়াৰ নাম হৃদপত্ৰ চন্দ্ৰগুটি নামেৰে জনা যায়। পাতৰ আকাৰ বহলকৈ ডিম্বাকৃতিৰ, ১০–২০ চে.মি. (৪–৮ ইঞ্চি) দীঘল বা ৮–১৫ চে.মি, সাতডাল শিৰাযুক্ত আৰু পাতৰ গুৰিত টান ঠেনু থাকে, পাতৰ ওপৰত মিহি শুং, বগা ৰঙৰ টমেণ্টাজ আৰু তলত বিশিষ্ট ৰেটিকুলাম থাকে। 

ফুলবোৰ একলিংগী, গছজোপাত পৃথকে পৃথকে থাকে আৰু গছজোপা পাতবিহীন হ’লে দেখা পোৱা যায়, ভাঁজ আৰু লতাৰ পাকবোৰ দেখাত সেউজীয়া-হালধীয়া। মতা ফুলবোৰ থুপ খাই থাকে যদিও মাইকী ফুলবোৰ সাধাৰণতে এটা এটাকৈ থাকে। ইয়াৰ দুটা শাৰীৰ তিনিটাকৈ মুঠ ছটা চুপহি থাকে। বাহিৰৰ কেইটা ভিতৰৰ তুলনাত সৰু। ইয়াৰ ছটা পাহি থাকে যিবোৰ চুপহিতকৈ সৰু, ডিম্বাকৃতিৰ আৰু আৱৰণযুক্ত। ফলবোৰ এটাৰ পৰা তিনিটাকৈ থুপত একত্ৰিত হয়। ইহঁতৰ ডাঠ ডালত ডিম্বাকৃতিৰ মসৃণ কলি আৰু শিকলিৰ দৰে ৰঙা বা কমলা ৰঙৰ দাগ থাকে।

## পৰিৱেশ বিজ্ঞান
এণ্ড’ফাইটিক ভেঁকুৰে কোনো ক্ষতিকাৰক প্ৰভাৱ নেপেলোৱাকৈ নিজৰ অৱস্থানত জীৱিত, অভ্যন্তৰীণ কলাবোৰত উপনিৱেশ স্থাপন কৰে। শেহতীয়াকৈ কৰা এক অধ্যয়নত দেখা গৈছে যে, টিনোস্প'ৰা কৰ্ডিফ'লিয়াৰ পৰা সংগ্ৰহ কৰা নমুনাত বিভিন্ন জাতিৰ অন্তৰ্গত ২৯টা এণ্ড'ফাইট উপস্থিত আছিল।

টি.কৰ্ডিফ'লিয়াৰ পৰা এণ্ড'ফাইটিক ভেঁকুৰৰ পৰা পাত নিষ্কাশনৰ কৃমি মথ(Spodoptera litura) নামৰ বহুভোজী কীটৰ বিৰুদ্ধে কীটনাশক গুণ পোৱা গৈছিল।

## উদ্ভিদ ৰসায়ন
টিনোস্প’ৰা কৰ্ডিফ’লিয়াত এলকেল’ইড, ফাইট’ষ্টেৰল, গ্লাইকোচাইড, টিন’স্প’ৰাইড, আৰু অন্যান্য বিভিন্ন ফাইটোকেমিকেলচকে ধৰি বিভিন্ন ধৰণৰ ফাইটোকেমিকেল পোৱা যায়।
## পৰম্পৰাগত ব্যৱহাৰ
আয়ুৰ্বেদত শতিকাজুৰি টিনোস্পোৰাৰ ঔষধি গুণ আছে বুলি বিশ্বাস কৰি ব্যৱহাৰ কৰা হৈছে যদিও, আধুনিক চিকিৎসাশাস্ত্ৰৰ গৱেষণাৰ পৰ্যালোচনাৰ পৰা ইয়াৰ কিবা প্ৰভাৱ আছে বুলি কোনো প্ৰমাণ পোৱা নাই। ২০২০-২২ চনত ভাৰতত ক'ভিড-১৯ৰ প্ৰাদুৰ্ভাৱৰ সময়ত আয়ুষ মন্ত্ৰ্যালয়ে প্ৰতিৰোধ ক্ষমতাৰ বাবে ঘৰুৱা ঔষধ হিচাপে টি ক’ৰ্ডিফ’লিয়া ব্যৱহাৰৰ পৰামৰ্শ দিছিল;  কিন্তু মুম্বাইত মাত্ৰ ছয়জন হেপাটাইটিছ ৰোগী লোকে এই উদ্ভিদৰ সিজাই বা কেপচুল পদ্ধতিত ব্যৱহাৰ কৰাৰ কথা পোহৰলৈ আহিছিল। 

## তথ্য সূত্ৰ

শ্ৰেণী:উদ্ভিদজগত
যৌন প্ৰৱেশক্ৰিয়া

**যৌন প্ৰৱেশক্ৰিয়া** বুলিলে মহিলাৰ যোনি অথবা পুৰুষ বা মহিলাৰ মলদ্বাৰত লিংগ সুমুৱাই দিয়াক বুজোৱা হয়। তাৰোপৰি ডিলডো বা কৃত্ৰিম লিংগ সুমুৱাই দিয়াকো যৌন প্ৰৱেশৰ এক প্ৰকাৰ বুলি গণ্য কৰা হয়। আনহাতে যোনি বা মলদ্বাৰত আঙুলি সোমোৱাই দিয়াটো যৌন প্ৰৱেশ বুলি গণ্য কৰা নহয়।

## সংজ্ঞা
যেতিয়া এজন পুৰুষে নিজৰ লিংগ এজনী মহিলাৰ যোনিত সুমুৱাই দিয়ে, তেতিয়া ইয়াক যৌন সংগম বোলা হয়।  যেতিয়া এটা শিশ্ন আন এজন ব্যক্তিৰ পায়ুপথত  সুমুৱাই দিয়া হয়, তেতিয়া তাক পায়ু সংগম বোলা হয়।   ভেদকাৰী মৌখিক যৌন সম্পৰ্কত লিংগৰ দ্বাৰা মুখত প্ৰৱেশ বা যোনিত প্ৰৱেশ কৰিবলৈ জিভাৰ ব্যৱহাৰ হ'ব পাৰে। এনিলিংগাছৰ সময়ত জিভাখনো মলদ্বাৰত প্ৰৱেশ কৰিব পাৰে। যদি এটা বা ততোধিক আঙুলি ব্যৱহাৰ কৰা হয়, তেতিয়া তাক ফিংগাৰিং বা ডিজিটেল পেনেট্ৰেচন বোলা হয়। ব্যক্তিৰ যৌনাংগ বা মলদ্বাৰত কোনো বস্তু, যেনে ডিলডো, ভাইব্ৰেটৰ বা অন্যান্য যৌন খেলনা, সুমুৱাই দিয়াটোও যৌন প্ৰৱেশ বুলি ধৰিব পাৰি। ভেদকাৰী যৌনতাক যৌন সম্পৰ্ক বা অৰ্থবোধক যৌনতা বুলি কোৱা হয়।

## বেআইনী
সাধাৰণতে অনুপ্ৰৱেশকাৰী যৌন অপৰাধক অভেদ্য যৌন অপৰাধতকৈ অধিক গুৰুতৰ বুলি গণ্য কৰা হয় আৰু শিশুৰ যৌন অনুপ্ৰৱেশক আৰু বেছি গুৰুতৰ বুলি গণ্য কৰা হয়। বিধিগত বয়সৰ তলৰ শিশুৱে যৌন অনুপ্ৰৱেশৰ সৈতে জড়িত কাৰ্য্যত সন্মতি দিব নোৱাৰে। আইনত যৌন অনুপ্ৰৱেশ শব্দটো সাধাৰণতে শিশুৰ সৈতে যৌন সম্পৰ্কত ব্যৱহাৰ কৰা হয়। অবৈধ যৌন প্ৰৱেশ সাধাৰণতে অপৰাধ, প্ৰৱেশ কিমান গভীৰ আছিল আৰু বীৰ্যৰ স্খলন হৈছিল নে নাই সেইটো নিৰ্বিশেষে।

আইনসমূহে অপৰাধৰ অংশ হিচাপে যৌন অনুপ্ৰৱেশৰ বিশেষ ৰূপসমূহক পৃথক কৰিব পাৰে। উদাহৰণস্বৰূপে, আমেৰিকাৰ অৰেগন ৰাজ্যৰ আইন অনুসৰি: যুক্তৰাজ্যত, কোনো আত্মীয়ক যৌনভাৱে প্ৰৱেশ কৰাটো এটা অপৰাধ।

বিভিন্ন ধৰণৰ অনুপ্ৰৱেশ কেতিয়াবা অশ্লীল বুলি গণ্য কৰা হৈছে আৰু নিষিদ্ধ কৰা হৈছে। এনে অনুপ্ৰৱেশ থকা ৰচনাক পৰ্ণগ্ৰাফী বুলি ধৰিব পাৰি৷

## তথ্যসূত্ৰ

শ্ৰেণী: মানৱ যৌনতা
অনাভেদী যৌনক্ৰিয়া

**অনাভেদী যৌনক্ৰিয়া** হৈছে অন্তৰ্ভেদী যৌন সংগমৰ বিপৰীত, অৰ্থাৎ এনেকুৱা যৌন সম্পৰ্কত কোনো শিশ্ন বা লিংগ প্ৰৱেশ কৰোৱা নহয়। এনে যৌন কাৰ্য্যৰ ভিতৰত আছে চুমা, মৰ্দন বা লেহন আদি। অনাভেদী যৌন সম্পৰ্ক শৃংগাৰৰ দৰে হ'লেও মূলতঃ সেয়া নহয়।    বহুতে হয়তো ইয়াক মৌলিক যৌন কাৰ্য্য হিচাপে বা কেৱল প্ৰেমৰ প্ৰকাশ হিচাপে ব্যৱহাৰ কৰিব পাৰে।   

আধুনিক যুগত এই অবিভাজিত বা অনাভেদী যৌন কাৰ্য্যই মূলসুঁতিৰ যৌনতাত প্ৰৱেশ কৰিছে আৰু ইয়াক ‘যৌন সম্পৰ্ক’ৰ এক প্ৰকাৰ বুলি গণ্য কৰা হয়।

## সংজ্ঞা আৰু চৰ্চা

### সাধাৰণ

যদিওবা অনাভেদী যৌন সম্পৰ্কৰ সংজ্ঞাৰ পৰা বুজা যায় যে এনে কাৰ্য্যত কোনো ধৰণৰ যৌন প্ৰৱেশক্ৰিয়া জড়িত নহয়, তথাপিও কিছুমান বিশেষ পদাৰ্থৰ দ্বাৰা প্ৰৱেশ বা মৌখিক যৌন সম্পৰ্কক যৌন সম্পৰ্কৰ অংশ বুলি গণ্য কৰা হয়।     

### ঘৰ্ষণ বা ঘৰ্ষকাম

সাধাৰণতে *ঘৰ্ষকাম বুলিলে* ব্যক্তিৰ শৰীৰৰ যিকোনো অংশ (যেনে নিতম্ব, স্তন, পেট, উৰু বা হাত আৰু যৌনাংগ ) আন ব্যক্তিৰ যৌনাংগত স্পৰ্শ বা ঘঁহি দিয়া বুলি কোৱা হয়; সংগী অবিহনে ৰাজহুৱা স্থানত অভিনয় কৰাটো যেনেকৈ যৌন বিকৃতি বুলি গণ্য কৰা হয়, তেনেদৰে সংগীৰ সৈতে অন্তৰংগ মুহূৰ্তত কৰা অভিনয় যৌনতাৰ বৃহত্তৰ ৰঙ্গমঞ্চৰ এটা অংশ মাথোঁ। এই ক্ৰিয়াক "শুষ্ক সংগম" বুলিও কোৱা হয়।  

### পাৰস্পৰিক হস্তমৈথুন

পাৰস্পৰিক হস্তমৈথুনত সাধাৰণতে দুজন বা তাতকৈ অধিক লোকে ইজনে সিজনৰ যৌনাংগ হাতেৰে স্পৰ্শ কৰি উত্তেজিত কৰে।  

### সম্পূৰ্ণ অবিভাজিত যৌন সম্পৰ্ক

তলত দিয়া কাৰ্য্যসমূহ হৈছে এনেধৰণৰ যৌন কাৰ্য্য:

* Armpit fetishism:   
* একেলগে শুই থকা: 
* কামমূলক অঙ্গমৰ্দন: এই কাৰ্য্য দুজন বা তাতকৈ অধিক লোকৰ মাজত হ’ব পাৰে। এই ক্ৰিয়াত তেল ব্যৱহাৰ কৰি শৰীৰত তাপ বিয়পাই দিব পাৰি বা কেৱল হাতেৰে শৰীৰ মালিচ কৰিব পাৰি।  
* ভৰি মৈথুন: যেতিয়া সংগীয়ে ভৰিৰে আন সংগীৰ লিংগক উদ্দীপিত কৰে। 
* ঘৰ্ষণ বা ঘৰ্ষকাম: লিংগৰ সৈতে লিংগৰ সংস্পৰ্শ
* হস্তমৈথুন: 
* ঊৰুমৈথুন: 
* অভেদী পায়ুমৈথুন: ইয়াত লিংগই নিতম্ব স্পৰ্শ কৰে, কিন্তু লিংগটোৱে নিতম্বৰ ভিতৰত সোমাই নাযায়। এইখিনিতেই পায়ু সংগমৰ সৈতে ইয়াৰ পাৰ্থক্য। নিতম্বৰ ওপৰত ৰক্ত সঞ্চালনৰ জৰিয়তে লিংগৰ উদ্দীপনা সৃষ্টি হয়। এয়া এক প্ৰকাৰৰ পাৰস্পৰিক হস্তমৈথুন। 
* চুমা বা চুম্বন: দুজন মানুহৰ মাজত ওঁঠ স্পৰ্শ, বিশেষকৈ গভীৰ চুমাক যৌন কাৰ্য্য বুলি ধৰিব পাৰি। এই ধৰণৰ কাৰ্য্যত এজন ব্যক্তিৰ জিভা আন এজনৰ মুখত প্ৰৱেশ কৰাটো জড়িত হৈ থাকে। কেৱল ওঁঠতে নহয়, সংগীৰ শৰীৰৰ যিকোনো অংশত চুমা সংগঠিত কৰিব পাৰি আৰু চুমা কামকেলিৰ এক সাধাৰণ অংশ। 
* স্তন সংগম: স্তনত লিংগটো ৰাখি ওপৰলৈ তললৈ লৰচৰ কৰি লিংগক উদ্দীপিত কৰা। 
* স্তন উদ্দীপনা: যেতিয়া এজন সংগীয়ে আনজন সংগীৰ স্তনত (হাত বা মুখেৰে) মৰম কৰে। 
* ট্ৰিবাডিজিম : এইটো সমকামী মহিলাৰ যৌন কাৰ্য্যকলাপৰ এটা প্ৰকাৰভেদ।  

### লিংগৰ দ্বাৰা অভেদ্য কিন্তু অন্যভাৱে ভেদ কৰিব পৰা

* আঙুলি সঞ্চালন: 
* মুখমৈথুন: যদি মহিলাৰ যৌনাংগত মুখৰ সংগম কৰা হয়, তেন্তে ইয়াক যোনিলেহন বোলা হয়।  যদি মৌখিক সংগম মলদ্বাৰৰ সৈতে কৰা হয় তেন্তে ইয়াক পায়ুলেহন বুলি কোৱা হয়। 
* ভাইব্ৰেটৰ বা কম্পযন্ত্ৰ ব্যৱহাৰ কৰি উদ্দীপনা সৃষ্টি: 

## বৰ্হি সংযোগ

## তথ্যসূত্ৰ

শ্ৰেণী: মানৱ যৌনতা
ইন্দিৰা পাৰ্থসাৰথি

**আৰ পাৰ্থসাৰথি** (; জন্ম:৭ জুলাই, ১৯৩০) যাক সাধাৰণতে **ইন্দিৰা পাৰ্থসাৰথি** বা **ঈ-পা** বুলিও জনা যায়; এগৰাকী ভাৰতীয় তামিল লেখক আৰু নাট্যকাৰ। তেওঁ ঘাইকৈ *ঔৰংগজেৱ*, *নন্দন কতাই* আৰু *ৰামানুজন* নাটকৰ বাবে বিশেষ পৰিচিতি লাভ কৰিছিল। ইন্দিৰা পাৰ্থসাৰথিয়ে ৪০ বছৰ দিল্লী বিশ্ববিদ্যালয়ত অধ্যাপক হিচাপে কাৰ্যনিৰ্বাহ কৰিছিল আৰু পোলেণ্ডৰ ৱাৰ্ছৰ ৱাৰ্ছ বিশ্ববিদ্যালয়ত ভাৰতীয় দৰ্শন আৰু সংস্কৃতি পঢ়াইছিল। বৰ্তমানলৈকে তেওঁ ১৬খন উপন্যাস, ১০খন নাটক, ৬খন চুটি গল্প সংকলন আৰু বিভিন্ন প্ৰৱন্ধ লিখিছে।  

তেওঁক ১৯৯৯ চনত সৰস্বতী সন্মানেৰে সন্মানিত কৰা হৈছিল। ১৯৭৭চনত সাহিত্য অকাডেমি বঁটা আৰু ২০০৪ চনত সংগীত নাটক একাডেমী, এই দুয়োটি সন্মান লাভ কৰা তেওঁ একমাত্ৰ তামিল লেখক। ২০১০ চনত তেওঁক ভাৰত চৰকাৰে পদ্মশ্ৰী সন্মান প্ৰদান কৰে।

## জীৱনপঞ্জী
১৯৩০ চনৰ ১০ জুলাই তাৰিখে চেন্নাইৰ এটা পৰম্পৰাগত আয়েংগাৰ পৰিয়ালত ইন্দিৰা পাৰ্থসাৰথিৰ জন্ম হৈছিল। কুম্বাকোনামত তেওঁ স্কুলীয়া শিক্ষা সম্পূৰ্ণ কৰিছিল। বিদ্যালয়ত ইংৰাজী শিক্ষক ৰূপে কৰ্মৰত লেখক জানকীৰমণৰ অধীনত তেওঁ বিদ্যালাভ কৰিছিল।

তেওঁ তামিল ভাষাত বহুকেইখন গল্প সংকলন, নাটক আৰু উপন্যাস লিখিছে আৰু এইবোৰ কেইবাটাও ভাৰতীয় ভাষাৰ লগতে আন্তৰ্জাতিক ভাষালৈ অনুবাদ হৈছে।

তেওঁ তেওঁৰ চৰিত্ৰসমূহৰে তামিল ভাষাত এক সুকীয়া স্থান দখল কৰিবলৈ সক্ষম হৈছে। তেওঁৰ চৰিত্ৰসমূহৰ বেছিভাগেই নগৰীয়া বুদ্ধিজীৱী, যি মুকলিকৈ কথা কয় আৰু আনে কি কয় সেয়া গভীৰভাৱে বিশ্লেষণ কৰে। তেওঁৰ বেছিভাগ উপন্যাসৰে পৃষ্ঠভূমি হৈছে দিল্লী; য’ত তেওঁ তেওঁৰ কৰ্মজীৱন অতিবাহিত কৰিছিল। তেওঁ শৈশৱ অতিবাহিত কৰিছিল তামিলনাডুৰ শ্ৰীৰংগমত। এই ঠাইখিনিয়েও কোনো কোনো সময়ত তেওঁৰ সৃষ্টিশীল লেখনীত ভুমূকি মাৰিছে। তেওঁৰ ‘কুৰুতি পুনাল’ উপন্যাসত এই দুই পৰিৱেশৰ মিশ্ৰন দেখা যায়।

তেওঁ সংগীত নাটক একাডেমী, সাহিত্য অকাডেমি আৰু সৰস্বতী সন্মানকে ধৰি বহুকেইটা বঁটাৰে সন্মানিত হৈছে। সংগীত নাটক একাডেমী আৰু সাহিত্য অকাডেমি, এই দুয়োটি বঁটা লাভ কৰা তেওঁ একমাত্ৰ তামিল লেখক।

## সৃষ্টিশীল কাম
;উপন্যাস
# তিৰাইগল্লকু আপাল
# কুৰুতি পুনাল
# আকাশ তামৰেই
# হেলিকপ্টাৰ্গল কীল্লে ইৰাংগি ভিত্তানা
# মায়ামান ভিত্তাই 
# তিভুকল
# য়েছুভিন তৰাংগাল
# সুচতান্তিৰা ভূমি
# কৃষ্ণা কৃষ্ণা

;নাটক
# উচ্ছি ভেইল 
# পৰৱেই পৰত্তিয়া উডালগাল
# ঔৰংগজেৱ
# নন্দন কথাই
# ৰামানুজন

## তথ্যসূত্ৰ

শ্ৰেণী:তামিল ব্যক্তি
শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:গল্পকাৰ
শ্ৰেণী:নাট্যকাৰ
শ্ৰেণী:তামিল ভাষাৰ সাহিত্য অকাডেমি বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:সৰস্বতী সন্মান বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:জীৱিত ব্যক্তি
ম'য়াম'য়া ৰোগ

**ম'য়াম'য়া ৰোগ** মগজুৰ কিছুমান ধমনী সংকুচিত হোৱা ৰোগ। তেজৰ সোঁত সংকোচন আৰু তেজ গোট মৰাৰ ফলত (থ্ৰম্ব'ছিছ) বন্ধ হৈ পৰে। বন্ধ হৈ যোৱা ধমনীবোৰৰ চাৰিওফালে বন্ধ হোৱাৰ ক্ষতি পূৰাবলৈ এটা সমান্তৰাল সংবহন গঢ় লৈ উঠে, কিন্তু এই নতুন ধমনীবোৰ সৰু, দুৰ্বল হোৱাৰ লগতে ৰক্তক্ষৰণ, এনিউৰিজম আৰু থ্ৰম্ব’ছিছৰ প্ৰৱণতা থাকে। পৰম্পৰাগত এঞ্জিঅ'গ্ৰাফীত এই সমান্তৰাল ধমনীবোৰৰ আকৃতি "ধোঁৱাৰ নিশ্বাস"ৰ দৰে দেখা যায় (জাপানী ভাষাত "もやもや (moyamoya)" বুলি বৰ্ণনা কৰা হয়)।

ম'য়াম'য়াৰ অন্তৰালত আন কোনো ৰোগ ধৰা নপৰিলে ইয়াক ম'য়াম'য়া ৰোগ বুলিয়ে কোৱা হয়। এনে ক্ষেত্ৰত ধমনীৰ সংকোচন আৰু সমান্তৰাল সংবহন দুয়োদিশে থাকে। এদিশে ধমনীৰ সংকোচন থাকিলে বা লগত আন কেইটামান ৰোগৰ কোনোটো থাকিলে তাক ম'য়াম'য়া সংলক্ষণ (ছীণ্ড্ৰ্'ম) বোলে। এনে ক্ষেত্ৰত আন প্ৰাথমিক কাৰণতহে ম'য়াম'য়া হয়। ঘাইকৈ দূৰৰ আভ্যন্তৰীণ কেৰ'টিড ধমনী বন্ধ হৈ পৰে। এঞ্জিঅ'গ্ৰাফীত "ধোঁৱাৰ নিশ্বাস"ৰ  আকৃতি দেখা যায়। ছাৰ্জিকেল বাইপাছ ইয়াৰ পছন্দৰ চিকিৎসা।

## উপস্থাপন
ৰোগীসকলে সাধাৰণতে ট্ৰাঞ্জিয়েণ্ট ইচ্কেমিক এটেক, ষ্ট্ৰ'ক, বা চিজাৰ লৈ আহে। কৈশোৰ আৰু চল্লিছ বছৰৰ মাজৰ বয়সত এই ৰোগৰ প্ৰাদুৰ্ভাৱ অধিক।

## কাৰণ
ম'য়াম'য়া ৰোগৰ প্ৰায় ১০% কাৰণ পাৰিবাৰিক। আন কেইগৰাকীমানৰ ৰোগ বিশেষ জিনীয় উৎপৰিৱৰ্তনৰ বাবে হয়। ১৭ নং ক্ৰম'জ'মৰ (17q25) দীঘল বাহুত *RNF213* জিনৰ পৰিৱৰ্তন হ'লে ম'য়াম'য়া ৰোগ-২ ৰ (MYMY5; 614042) আশংকা বাঢ়ে। ১০ নং ক্ৰ'ম'জ'মৰ (10q23.3) দীঘল বাহুত *ACTA2* জিনৰ পৰিৱৰ্তনত ম'য়াম'য়া ৰোগ-৫ (MYMY5; 614042) হয়; আৰু চাৰি নং ক্ৰম'জমৰ ( 4q32) দীঘল বাহুত *GUCY1A3* জিনৰ পৰিৱৰ্তনত একেলেচিয়া সহিত ম'য়াম'য়া ৰোগ-৬ (MYMY6; 615750) হয়। ৩ নং ক্ৰ'ম'জমৰ দীঘল বাহু আৰু ৮ নং ক্ৰ'ম'জনৰ দীঘল বাহুতো এই ৰোগৰ কাৰক পোৱা যায়। আনহাতে ম'য়াম'য়া-৪ X-জড়িত অপ্ৰভাৱী সংলক্ষণ। 

আমেৰিকা যুক্তৰাষ্ট্ৰত ম'য়াম'য়াৰ আপতন হাৰ প্ৰতি ১,০০,০০০ত ০.০৮৬। জাপানত এই হাৰ বেছি (প্ৰতি ১,০০,০০০ত ০.৩৫). ভাৰতত দেশজুৰি এনে সংখ্যা উপলভ্য নহয়। 

ম'য়াম'য়া ৰোগ জন্মগত বা অৰ্জিত। ডাউন ছীণ্ড্ৰ'ম, চিকল চেল এনিমিয়া, জন্মগত হৃদৰোগ, ফাইব্ৰ'মাচ্‌কুলাৰ ডিছ্‌প্লাছিয়া বা মূৰত আঘাত পোৱা লোকৰ পাছলৈ ম'য়াম'য়া বিসংগতি হ'ব পাৰে। পুৰুষতকৈ মহিলাত এই ৰোগ বেছি, তথাপি ৰোগীৰ এক তৃতীয়াংশ পুৰুষ। -->

## তথ্যসূত্ৰ

## বহ্যিক সংযোগ
* moyamoya.eu—International website for information about diagnostics and treatment of moyamoya patients
* Orphanet's disease page on moyamoya disease
* Moyamoya Disease Portal—Sree Chitra Tirunal Institute for Medical Sciences and Technology, Trivandrum (SCTIMST)

শ্ৰেণী:ৰোগ
−১

গণিতত **-১** (ঋণাত্মক এক বা বিয়োগ এক) হৈছে ১ ৰ যোগাত্মক বিপৰীত, অৰ্থাৎ যিটো সংখ্যা ১ৰ লগত যোগ কৰিলে যোগাত্মক অভেদ মৌল ০ পোৱা যায়। ই ঋণাত্মক দুই (-২)তকৈ ডাঙৰ ঋণাত্মক অখণ্ডসংখ্যা আৰু ০ তকৈ সৰু। 
## বীজগণিতীয় বৈশিষ্ট্য

### পূৰণ

কোনো এটা সংখ্যাক −১ৰে পূৰণকৰাটো সংখ্যাটোৰ চিহ্ন সলনি কৰাৰ লেখিয়া কথা। যিকোনো ৰ বাবে আমি পাওঁ- । এইটো বিনিয়োগ বিধি প্ৰয়োগেৰে প্ৰমাণ কৰিব পাৰি আৰু ১ হৈছে গুণাত্মক অভেদ:

:.

ইয়াত ব্যৱহৃত কথাটো এই যে যিকোনো নম্বৰ  ৰ ০ গুণ ০ ৰ সমান। 

:.

অন্যভাৱে,

:,

গতিকে   ৰ যোগাত্মক বিপৰীত, অৰ্থাৎ 

### −১ৰ বৰ্গ
−১ৰ বৰ্গ অৰ্থাৎ, −১ক −১ৰে পূৰণ কৰিলে ১ পোৱা যায়। ফলস্বৰূপে দুটা ঋণাত্মক সংখ্যাৰ গুণফল ধনাত্মক হয়। 

এই ফলাফলৰ বীজগণিতীয় প্ৰমাণৰ বাবে সমীকৰণটো হ'ব-

:.

প্ৰথম সমতাই ওপৰৰ ফলাফলক অনুসৰণ কৰে, আৰু দ্বিতীয়টোৱে −১ ৰ সংজ্ঞাক অনুসৰণ কৰে যে ই ১ ৰ যোগাত্মক বিপৰীত: ই ঠিক সেই সংখ্যাটোৱেই যিটো ১ ৰ সৈতে যোগ কৰিলে ০ পোৱা যায়। এতিয়া বিতৰণবিধি ব্যৱহাৰ কৰিলে দেখা যায় যে-

:.

উপৰ্যুক্ত কাৰকক অনুসৰণ কৰা তৃতীয় সমতা অনুসৰি ১ হৈছে গুণাত্মক অভেদ। কিন্তু শেষৰ সমীকৰণটোৰ দুয়োপক্ষত ১ যোগ কৰিলে পোৱা যায়-

:.

ওপৰৰ যুক্তিসমূহ যিকোনো গাণিতিক ক্ষেত্ৰত প্ৰযোজ্য। এয়া বিমূৰ্ত বীজগণিত, পূৰ্ণসংখ্যা আৰু বাস্তৱ সংখ্যাসমূহ সাধাৰণীকৰণ কৰাৰ এটা ধাৰণা।
জটিলসংখ্যাৰ কোৱাটাৰনিয়নৰ বীজগণিতীয় ক্ষেত্ৰত – য'ত মৌলিক উপপাদ্যৰ নিয়ম নাখাটে, ইয়াৰ সমীকৰণ ৰ অসীমসংখ্যক সমাধান আছে।

## তথ্যসূত্ৰ

শ্ৰেণী:সংখ্যা
পাৰ্থেনিয়াম

**পাৰ্থেনিয়াম** উত্তৰ আমেৰিকাৰ এবিধ থলুৱা বাৰ্ষিক, দ্বিবাৰ্ষিক, বহুবৰ্ষজীৱী, হেলিয়ান্থী(Heliantheae) গোত্ৰৰ এষ্টাৰেছী(Asteraceae) জাতিৰ এষ্টাৰোডী(Asteroideae) উপজাতিৰ জোপোহা উদ্ভিদ৷ পাৰ্থেনিয়াম নামটো গ্ৰীক শব্দ parthenionৰ পৰা আহিছে৷ শব্দটো সম্ভৱতঃ গ্ৰীক শব্দ parthenosৰ পৰা উদ্ভূত, যাৰ অৰ্থ “কুমাৰী’’৷
## প্ৰজাতি
পাৰ্থেনিয়ামৰ কেইবাটিও প্ৰজাতি আছে৷ সেইবোৰ হ’ল:
*পাৰ্থেনিয়াম আলপিনাম (Parthenium alpinum)
*পাৰ্থেনিয়াম আৰ্গেনটাটাম (Parthenium argentatum)
*পাৰ্থেনিয়াম চিনেৰেছিয়াম(Parthenium cineraceum)
*পাৰ্থেনিয়াম কনফেৰটাম (Parthenium confertum)
*পাৰ্থেনিয়াম ফ্ৰুটিক’ছাম (Parthenium fruticosum)
*পাৰ্থেনিয়াম হাইষ্টেৰ'ফ'ৰাছ (Parthenium hysterophorus)
*পাৰ্থেনিয়াম ইনকেনাম (Parthenium incanum)
*পাৰ্থেনিয়াম ইন্টেগ্ৰিফ’লিয়াম (Parthenium integrifolium)
*পাৰ্থেনিয়াম লিগুলেটাম (Parthenium ligulatum)
*পাৰ্থেনিয়াম ৰ’লিনছিয়ানাম (Parthenium rollinsianum)
*পাৰ্থেনিয়াম স্ক’টি (Parthenium schottii)
*পাৰ্থেনিয়াম ট’মেণ্ট’ছাম (Parthenium tomentosum) 
এই উপজাতিবোৰৰ ভিতৰত আটাইতকৈ বিষাক্ত প্ৰজাতিটো হৈছে পাৰ্থেনিয়াম হাইষ্টেৰ'ফ'ৰাছ

## গুৰুত্ব
উত্তৰ আমেৰিকাত জিকাৰিলা আপাচি জাতিৰ লোকসকলে ঔষধৰ বাবে পাৰ্থেনিয়াম ইনকানাম ব্যৱহাৰ কৰিছিল। গুয়ায়ুল (P. argentatum)ৰ ৰস প্ৰাকৃতিক ৰবৰৰ উৎস। . ভাৰত, অষ্ট্ৰেলিয়া আৰু আফ্ৰিকাৰ কিছু অংশত পাৰ্থেনিয়াম হাইষ্টেৰ'ফ'ৰাছ এবিধ সাধাৰণ আক্ৰমণাত্মক প্ৰজাতি। ইয়াৰ পৰাগ ৰেণুই এলাৰ্জীৰ সৃষ্টি কৰিব পাৰে আৰু ইয়াৰ আঠা অতি বিষাক্ত।
## চিত্ৰ


Image:Parthenium argentatum (USDA).jpg|
File:Parthenium IMG20200104105005.jpg
Image:Parthenium integrifolium wild quinine MN 2007.JPG


## তথ্য সূত্ৰ
আঙুলি সঞ্চালন

**আঙুলি সঞ্চালন** হৈছে যৌন সুখ লাভৰ বাবে নিজৰ বা আন কাৰোবাৰ আঙুলি যোনি বা মলদ্বাৰত সুমুৱাই দি যৌন আনন্দ লাভ কৰা প্ৰক্ৰিয়া। এনে ধৰণৰ যৌন কাৰ্য্যকলাপক হস্তমৈথুন বা স্বমেহন বুলি কোৱা হ’ব যদিহে আঙুলি প্ৰৱেশকাৰীয়ে নিজৰ আঙুলিটো নিজৰ মলদ্বাৰ বা যোনিত সুমুৱাই দিয়ে। 

যোনিৰ ওপৰেৰে আঙুলি লৰচৰ কৰাটোও আঙুলি সঞ্চালন হিচাপে বুলি গণ্য কৰা হয়।

## অনুশীলন
আঙুলি সঞ্চালন নিজে অথবা অন্য এগৰাকী ব্যক্তিৰ ওপৰত প্ৰয়োগ কৰাৰ মূল উদ্দেশ্য হ'ল ভুল্‌ভাক আঙুলিৰে ঘঁহি উত্তেজিত কৰা, যোনিত  আঙুলি প্ৰৱেশ কৰোৱোৱা, বা এই দুয়োটাৰ সংমিশ্ৰণ। 

### ভুল্‌ভা
ভুল্‌ভাৰ বিভিন্ন অংশ, বিশেষকৈ ক্লিট'ৰিছ এটা উত্তেজনশীল অংগ হিচাপে পৰিগণিত হয়। ক্লিট'ৰিছ আৰু ভুল্‌ভাৰ অন্যান্য অংশত মালিচ কৰাৰ জৰিয়তে মহিলাসকলৰ অৰ্গাজম হোৱাৰ সম্ভাৱনা বেছি থাকে। গৱেষণাত দেখা গৈছে যে ৭০-৮০% মহিলাই অৰ্গাজম লাভৰ বাবে ক্লিট'ৰিছৰ পোনপটীয়া উত্তেজনাৰ প্ৰয়োজন বোধ কৰে।

ক্লিট'ৰিছৰ গ্লেন্স বা শাফ্ট আঙুলিৰে ওপৰৰ ছাল (যাক ক্লিট'ৰিছ হুড বোলে)ৰ ওপৰেদি ঘঁহি উত্তেজিত কৰা হয়। এই প্ৰক্ৰিয়াত ওপৰ-তল, কাষ-কাষ বা গোলাকাৰ গতি ব্যৱহাৰ কৰা হয়। ভুল্‌ভাৰ অন্যান্য অংশ যেনে লেবিয়া আৰু লেবিয়া মিনোৰা আঙুলিৰে নমনীয়ভাৱে স্পৰ্শ কৰিও উত্তেজনা সৃষ্টি কৰা যায়।

### যোনি
যোনিৰ সকলো অংশ সমানকৈ স্পৰ্শসংবেদনশীল নহয়, কিন্তু তাৰ নিম্নভাগত থকা অংশত স্নায়ু শেষবিন্দু অধিক গোট খাই থাকে, যিয়ে স্পৰ্শৰ সময়ত আনন্দজনক অনুভৱ সৃষ্টি কৰে।

আঙুলিৰে যোনি উত্তেজিত কৰোঁতে সাধাৰণতে *জি-স্পট* নামেৰে জনাজাত অংশ লক্ষ্য কৰা হয়। এই স্থানটো সাধাৰণতে যোনিৰ সামৰণিৰ পৰা প্ৰায় ৫ চেমি ভিতৰত আগভাগৰ দিশত অৱস্থিত। ইয়াক উত্তেজনাৰ উৎস হিচাপে গণ্য কৰে। এই স্থান উত্তেজিত কৰোঁতে ছাল গ্ৰন্থি স্পৰ্শ হৈ মহিলাৰ বীৰ্যস্খলন ঘটিব পাৰে।

কিছুমান মহিলা “কম হিথাৰ” কৌশলটোক অৰ্গাজম হোৱাৰ এটা কাৰ্যকৰী পন্থা বুলি বিবেচনা কৰে। এই কৌশলত মধ্যম আঙুলি (আৰু কেতিয়াবা আন আঙুলি) “ইয়ালৈ আহা” ধৰণৰ সংকেত প্ৰয়োগ কৰি যোনিৰ আগভাগত সৰুকৈ বেঁকা কৰি উত্তেজিত কৰা হয়। এই ধৰণৰ স্পৰ্শৰ আগতে হাত ভালদৰে ধুই লোৱাটো স্বাস্থ্যজনিত সুৰক্ষাৰ বাবে গুৰুত্বপূৰ্ণ বুলি চিকিৎসকসকলে পৰামৰ্শ দিয়ে।

### মলদ্বাৰ

মলদ্বাৰ আঙুলিৰে উত্তেজিত কৰাটোৱে স্নায়ু শেষবিন্দুৰে সমৃদ্ধ এই অঞ্চলত আনন্দ সৃষ্টি কৰিব পাৰে। লগতে মলদ্বাৰ পেশী বিস্তাৰ কৰাৰ ফলত অধিক স্পৰ্শ অনুভৱ পোৱা যায়। এই প্ৰক্ৰিয়াত ব্যক্তিগত লুব্ৰিকেণ্ট  ব্যৱহাৰ কৰাটো অধিক আনন্দ লাভৰ লগতে সহজ প্ৰৱেশ নিশ্চিত কৰিবলৈ উপকাৰী।

কিছুমানে মাত্ৰ মলদ্বাৰৰ বহিঃসীমা উত্তেজিত কৰাক পছন্দ কৰে, আনহাতে কিছুমানে আঙুলি মলাশয় ভিতৰলৈ প্ৰৱেশ কৰায়।

নিজে নিজৰ মলদ্বাৰ আঙুলিৰে উত্তেজিত কৰাক মলদ্বাৰ হস্তমৈথুন বোলে, আন ব্যক্তিৰ মলদ্বাৰ উত্তেজিত কৰাটো হৈছে হস্তচালিত যৌনতা আৰু মলদ্বাৰ যৌনতাৰ এটা অংশ। যৌন অংশীদাৰৰ সৈতে মলদ্বাৰ আঙুলিৰে উত্তেজনা প্ৰদান কৰাটো তেওঁক আনন্দিত কৰাৰ উপৰিও, লিঙ্গ বা অন্যান্য যৌন সামগ্ৰী প্ৰৱেশৰ আগতে শিথিল কৰাৰ বাবে ব্যৱহৃত হয়। 

মলদ্বাৰ উত্তেজনাৰ দ্বাৰা প্ৰ'ষ্টেইট স্পৰ্শ কৰাটো পুৰুষৰ বাবে আনন্দজনক হ’ব পাৰে, আৰু মহিলাৰ ক্ষেত্ৰত পেৰিনিয়েল স্পঞ্জে উত্তেজিত কৰাত সহায় কৰে।

## সুৰক্ষা আৰু যৌন নিপীড়ন
সহমতৰ ভিত্তিত কৰা আঙুলি সঞ্চালন সাধাৰণতে নিৰাপদ যৌনতা বুলি গণ্য কৰা হয়।

কিন্তু কোনো ব্যক্তিৰ অনুমতি অবিহনে যোনি বা মলদ্বাৰত আঙুলি প্ৰৱেশ কৰাটো আইনগতভাৱে ধৰ্ষণ হিচাপে বিবেচিত হ’ব পাৰে, যিটো নিৰ্ভৰ কৰে দেশ বা অঞ্চলৰ আইনী সংজ্ঞাৰ ওপৰত। উদাহৰণস্বৰূপে, অষ্ট্ৰেলিয়াত অনুমতি অবিহনে আঙুলিৰে যোনি বা মলদ্বাৰ প্ৰৱেশ কৰাটো ধাৰণীয়ভাৱে "ধৰ্ষণ" হিচাপে আখ্যা দিয়া হয়।

## তথ্যসূত্ৰ




শ্ৰেণী: মানৱ যৌনতা
পায়ু সংগম

**পায়ু সংগম বা পায়ুকাম** হৈছে সাধাৰণতে যৌন আনন্দৰ বাবে কোনো ব্যক্তিৰ শিশ্ন বা লিংগ আন কোনো ব্যক্তিৰ পায়ু বা মলদ্বাৰত সুমুৱাই দিয়া আৰু সঞ্চালন কৰা।   
পায়ুপথৰ যৌন সম্পৰ্কৰ অন্যান্য কাৰ্য্যকলাপসমূহ হ'ল পায়ুপথত আঙুলিৰ সঞ্চালন কৰা, মলদ্বাৰত কৃত্ৰিম লিংগ সুমুৱাই দিয়া আৰু পেগিং কৰা।   

পায়ুপথৰ যৌন সম্পৰ্ক সাধাৰণতে পুৰুষ-পুৰুষৰ যৌন সম্পৰ্কৰ বাবে বেছিকৈ জনা যায় যদিও বিপৰীতকামিতা বা বিষমযৌনতাতো পায়ুপথৰ যৌন সম্পৰ্ক সাধাৰণতে দেখা যায়।    মহিলা-মহিলাৰ যৌন সম্পৰ্কতো বান্ধ খাই থকা কৃত্ৰিম লিংগৰ সৈতে পায়ুপথৰ যৌন সম্পৰ্ক জড়িত হৈ থাকে।  
কণ্ডম অবিহনে ভেদ কৰাটো ভেদকাৰীৰ বাবে বিপদজনক বুলি গণ্য কৰা হয়,    আৰু সেয়েহে বিশ্ব স্বাস্থ্য সংস্থাৰ দৰে স্বাস্থ্য সংস্থাই পায়ুপথৰ যৌন সম্পৰ্কৰ বাবে সুৰক্ষিত যৌন সম্পৰ্কৰ পৰামৰ্শ দিয়ে।  যদিও যিজন ব্যক্তিৰ মলদ্বাৰত লিংগ সোমোৱাই দিয়া হয়, তেওঁৰ মলদ্বাৰৰ ক্ষতিৰ পৰা হাত সাৰিব নোৱাৰি; পায়ুপথৰ সংগমৰ ফলত মলদ্বাৰত অৰ্শ ৰোগ হয় আৰু পায়ুপথৰ সংগমৰ সময়ত লিংগটো মলদ্বাৰত প্ৰৱেশ কৰাৰ পিছত ৰক্ত সঞ্চালনৰ ফলত পায়ুপথৰ নলীত দাগ পৰে আৰু মলদ্বাৰৰ ভিতৰত আলচাৰ হোৱাৰ সম্ভাৱনা থাকে।ইয়াৰ উপৰিও হিউমেন পেপিলোমা ভাইৰাছ (চমুকৈ এইচ পি ভি) ) লিংগৰ মলদ্বাৰত প্ৰৱেশৰ জৰিয়তে মলদ্বাৰত সোমাই পৰিলে কৰ্কট ৰোগ হয়। 
তাৰোপৰি বিভিন্ন সংস্কৃতি বিশেষকৈ ধৰ্মীয় আইনত ই বিতৰ্কিত।

## পুৰুষৰ পৰা নাৰীলৈ

### আচৰণ আৰু মতবাদসমূহ

মলদ্বাৰৰ আন্তঃ ভাগৰ পেশীবোৰ যোনিৰ পেশীৰ সৈতে একে নহয়, এয়া অধিক সংকুচিত আৰু এইকাৰকে যৌন সংগমত অধিক সন্তুষ্টি প্ৰদান কৰিব পাৰে। 

## পুৰুষৰ পৰা পুৰুষলৈ

### আচৰণ আৰু প্ৰচলন

ঐতিহাসিকভাৱে পায়ুসংগমক সাধাৰণভাৱে পুৰুষ সমকামিতাৰ সৈতে জড়িত বুলি ধাৰণা কৰা হয় যদিও সাধাৰণতে পুৰুষৰ সৈতে যৌন সম্পৰ্ক স্থাপন কৰা বহু সমকামী পুৰুষে পায়ুপথৰ যৌন সম্পৰ্কত লিপ্ত নহয়।    লিংগ সুমুৱাই দিয়া মানুহজনক ইংৰাজীত ‘টপ্’ আৰু নিজৰ পায়ুতপথত শিন্ন গ্ৰহণ কৰা জনক ‘বটম’ বুলি কোৱা হয়। আনহাতেদি এই দুয়োধৰণৰ অভিজ্ঞতা উপভোগকৰা জনক *ভাৰ্চেটাইল* বুলি কোৱা হয়।  

যিসকল পুৰুষে নিজৰ লিংগ আন পুৰুষৰ মলদ্বাৰত সুমুৱাব বিচাৰে তেওঁলোকে সাধাৰণতে মহিলাৰ বিকল্প হিচাপে তেনে কৰাৰ সম্ভাৱনা অধিক।   

## নাৰীৰ পৰা পুৰুষলৈ

যদি কোনো মহিলাই ষ্ট্ৰেপযুক্ত কৃত্ৰিম অংগ পিন্ধি পুৰুষৰ মলদ্বাৰত সুমুৱাই দিয়ে, তেন্তে ইয়াক পেগিং বুলি গণ্য কৰা হয়।    

২০১০ চনৰ পৰিসংখ্যা অনুসৰি ৭ শতাংশ পুৰুষে এই ধৰণৰ পায়ুপথৰ সংগমৰ প্ৰতি আগ্ৰহী। 

## নাৰীৰ পৰা নাৰীলৈ

মহিলা সমকামিতাত মহিলাসকলে ষ্ট্ৰেপ অন ডিলডো পিন্ধে আৰু মহিলাৰ মলদ্বাৰৰ ভিতৰত কাম কৰে।  

## তথ্যসূত্ৰ

শ্ৰেণী: মানৱ যৌনতা
দলিপ কৌৰ তিৱানা

**দলিপ কৌৰ তিৱানা** (; ৪ মে’ ১৯৩৫ – ৩১ জানুৱাৰী ২০২০) হ’ল সমসাময়িক পাঞ্জাৱী সাহিত্যৰ এগৰাকী আগশাৰীৰ ঔপন্যাসিক আৰু চুটি-গল্প লেখক। তেওঁ ৰাজ্যিক তথা ৰাষ্ট্ৰীয় পৰ্যায়ত স্বীকৃত সাহিত্যিক আছিল আৰু এই দুয়ো ক্ষেত্ৰতে বিভিন্ন বঁটা-বাহন লাভ কৰিছিল। তেওঁৰ লেখা অন্যান্য ভাৰতীয় ভাষালৈ অনূদিত হৈছে। তেওঁ পাঞ্জাৱী সাহিত্যৰ অধ্যাপক আৰু পাটিয়ালাৰ পাঞ্জাৱ বিশ্ববিদ্যালয়ৰ ডীন হিচাপে অৱসৰ গ্ৰহণ কৰে। পাঞ্জাৱী ভাষাত সমসাময়িক সাহিত্য ৰচনাত তেওঁক *আ ট্যুৰ-ডি-ফৰ্চ* হিচাপে কৃতিত্ব দিয়া হয়।

## জীৱনপঞ্জী
১৯৩৫ চনৰ ৪ মে’ তাৰিখে , ব্ৰিটিছ ভাৰতৰ অধীনত পাঞ্জাৱৰ লুধিয়ানাৰ ৰাব্বন গাঁৱৰ এটি অৱস্থাপন্ন জমিদাৰ পৰিয়ালত দলিপ কৌৰ তিৱানাৰ জন্ম হয়। তেওঁ পাটিয়ালাত পঢ়া-শুনা কৰিছিল, য'ত তেওঁৰ খুৰাক চৰ্দাৰ চাহিব তাৰা সিং সিদ্ধু কাৰাগাৰৰ মহা নিৰীক্ষক আছিল। তেওঁৰ এক উল্লেখনীয় শৈক্ষিক কেৰিয়াৰ আছিল। স্নাতকোত্তৰ পৰীক্ষাত তেওঁ প্ৰথম স্থান পাই পাছ কৰিছিল আৰু চন্দীগড়ৰ পাঞ্জাৱ বিশ্ববিদ্যালয়ৰপৰা ডক্টৰেট ডিগ্ৰী লাভ কৰিছিল।

১৯৬৩ চনত তেওঁ পাটিয়ালাৰ পাঞ্জাৱ বিশ্ববিদ্যালয় প্ৰবক্তা হিচাপে যোগদান কৰে আৰু পিছত অধ্যাপক আৰু পাঞ্জাৱী বিভাগৰ মুৰব্বী তথা ভাষা বিজ্ঞানৰ ডীন পদলৈ পদোন্নতি হয়। তেওঁ এবছৰৰ বাবে ইউজিচিৰ ৰাষ্ট্ৰীয় পৰ্যায়ৰ প্ৰবক্তাও আছিল। তেওঁ প্ৰায়ে ইংলেণ্ড, আমেৰিকা যুক্তৰাষ্ট্ৰ আৰু কানাডাত বক্তৃতা প্ৰদান কৰিছিল; য’ত তেওঁ সাহিত্যক্ষেত্ৰলৈ আগবঢ়োৱা অৱদানৰ বাবে পুৰস্কৃত হৈছিল।

তেওঁ সমাজবিজ্ঞানী, কবি তথা অধ্যাপক ভূপিন্দৰ সিঙৰ সৈতে বিবাহপাশত আৱদ্ধ হৈছিল আৰু তেওঁলোকৰ পুত্ৰ ড° চিমৰণজিৎ সিং পাঞ্জাৱ বিশ্ববিদ্যালয়ৰ ইলেক্ট্ৰনিক্স অভিযান্ত্ৰিক বিভাগৰ সহকাৰী অধ্যাপক। ড° তিৱানাই তেওঁৰ পৰিয়ালৰ সৈতে পাটিয়ালাৰ পাঞ্জাৱ বিশ্ববিদ্যালয়ৰ চৌহদত বাস কৰিছিল।

২০১৫ চনৰ ১৪ অক্টোবৰ তাৰিখে, তেওঁ দেশত বৰ্ধিত ‘অসহিষ্ণুতা’ৰ বিৰুদ্ধে প্ৰতিবাদ জনাই তেওঁৰ পদ্মশ্ৰী বঁটা (দেশৰ দ্বাৰা প্ৰদান কৰা এজন ভাৰতীয় লেখকৰ বাবে সৰ্বোচ্চ সন্মান) ঘূৰাই দিছিল। সাহিত্য আৰু শিক্ষাৰ ক্ষেত্ৰত আগবঢ়োৱা অৱদানৰ বাবে তেওঁক ২০০৪ চনত এই বঁটা প্ৰদান কৰা হৈছিল।

## স্বীকৃতি
;শৈক্ষিক বঁটা
# ইউজিচি নেচনেল লেকচাৰশ্বিপৰ দ্বাৰা সান্মানিত।

;সাহিত্য বঁটা
# পঞ্জাৱ চৰকাৰৰ দ্বাৰা সাধনা গল্প-সংগ্ৰহৰ বাবে শ্ৰেষ্ঠ গ্ৰন্থৰ ৰাজ্যিক পুৰস্কাৰ (১৯৬০-৬১)
# আমেৰিকান বায়’গ্ৰাফিকেল প্ৰতিষ্ঠান, ইউএছএৰ দ্বাৰা ৱুৱেন অৱ দ্য ইয়েৰ বঁটা প্ৰদান। (১৯৫৫)
# *এহো হামাৰা জীৱন* উপন্যাসৰ বাবে সাহিত্য অকাডেমি বঁটা। (১৯৭১)
# *পুঞ্জন ৱিছ পৰমেশ্বৰ*ৰ বাবে শিক্ষা আৰু সাংস্কৃতিক মন্ত্ৰালয় বঁটা। (১৯৭৫)
# *পীলে পট্যান দি দাস্তান* গ্ৰন্থৰ বাবে নানক সিং পুৰস্কাৰ (পাঞ্জাৱ চৰকাৰৰ ভাষা বিভাগ)
# আত্মজীৱনীৰ বাবে গুৰমুখ সিং মুছাফিৰ বঁটা (পাঞ্জাৱ চৰকাৰৰ ভাষা বিভাগ)
# *নংগে পেইৰন কা চফৰ* , ১৯৮২
# পাঞ্জাৱ চৰকাৰৰ ভাষা বিভাগৰ শ্ৰীমতী সাহিত্যকাৰ বঁটা; ১৯৮৭
# পাঞ্জাৱ চৰকাৰৰ প্ৰমাণ পত্ৰ, ১৯৮৯ 
# পাঞ্জাৱ সাহিত্য অকাডেমি, লুধিয়ানাৰ ধালিৱাল বঁটা (১৯৯১)
# দশকটোৰ শ্ৰেষ্ঠ ঔপন্যাসিক, (১৯৮০-৯০), পাঞ্জাৱ একাডেমী, দিল্লী, ১৯৯৩
# *কথা কহো উৰ্বশী* উপন্যাসৰ বাবে সৰস্বতী সন্মান, (২০০১)
# শিক্ষা আৰু সাহিত্য ক্ষেত্ৰত আগবঢ়োৱা অৱদানৰ বাবে পদ্মশ্ৰী বঁটা, (২০০৪)
# পাঞ্জাৱ চৰকাৰৰ পাঞ্জাৱ সাহিত্য ৰতন, (২০০৮)
# অমৃতসৰৰ গুৰু নানক দেৱ বিশ্ববিদ্যালয়ৰ পৰা সন্মানীয় ডি লিট বঁটা লাভ। (২০১১)

## তথ্যসূত্ৰ

শ্ৰেণী:সাহিত্যিক
শ্ৰেণী:গল্পকাৰ
শ্ৰেণী:ঔপন্যাসিক
শ্ৰেণী:পদ্মশ্ৰী বঁটা বিজয়ী
শ্ৰেণী:পঞ্জাবী ভাষাৰ সাহিত্য অকাডেমি বঁটা বিজয়ী
শ্ৰেণী:সৰস্বতী সন্মান বিজয়ী
শ্ৰেণী:মৃত ব্যক্তি
বালেশ্বৰ

**বালেশ্বৰ বা বালাচোৰ** (   ) ভাৰতৰ ওড়িশা ৰাজ্যৰ বালেশ্বৰ জিলাৰ এখন চহৰ আৰু পৌৰসভা অঞ্চল৷ ইংৰাজীত বালাচোৰ যদিও ওড়িয়া ভাষাত বালেশ্বৰ নামেৰে পৰিচিতি।  পূব ভাৰতৰ ৰাজ্যৰ ৰাজধানী ভুবনেশ্বৰৰ পৰা প্ৰায় ১৯৪ কিলোমিটাৰ (১২১ মাইল) উত্তৰত আৰু কলকাতাৰ পৰা ৩০০ কিলোমিটাৰ (১৮৬ মাইল) দূৰত্বত অৱস্থিত ওড়িশা ৰাজ্যৰ এইখন চহৰ।  উত্তৰ ওড়িশাৰ আটাইতকৈ ডাঙৰ চহৰ আৰু বালেশ্বৰ জিলাৰ প্ৰশাসনিক মুখ্য কাৰ্যালয়।  ই চণ্ডীপুৰ বিলৰ বাবে বেছিকৈ পৰিচিত।  ইয়াক 'মিছাইল চহৰ' বুলিও কোৱা হয়।  বালেশ্বৰৰ পৰা ১৮ কিলোমিটাৰ দক্ষিণে অৱস্থিত ভাৰতীয় বেলিষ্টিক মিছাইল প্ৰতিৰক্ষা কাৰ্যসূচী।

## জনসংখ্যাৰ তথ্য
২০০১ চনৰ ভাৰতৰ লোকপিয়ল অনুসৰি বালেশ্বৰ চহৰৰ জনসংখ্যা ১৪৪,৩৭৩ জন।  পুৰুষৰ সংখ্যা ৫১.০৬% আৰু মহিলাৰ সংখ্যা ৪৮.৯৪%।

ইয়াৰ সাক্ষৰতাৰ হাৰ ৮৮.০৯%।  পুৰুষৰ সাক্ষৰতাৰ হাৰ ৯১.৪৩% আৰু মহিলাৰ সাক্ষৰতাৰ হাৰ ৮৪.৬২%।  সমগ্ৰ ভাৰতৰ সাক্ষৰতাৰ হাৰ ৭৯.৫%, বালেশ্বৰৰ সাক্ষৰতাৰ হাৰ তাতকৈ বেছি।

এই চহৰৰ জনসংখ্যাৰ ৮.২১% ৬ বছৰ আৰু তাৰ তলৰ।

## পৰ্যটন
* চণ্ডীপুৰ বিলঃ বালাসোৰৰ এখন ধুনীয়া বিল।  বেলা ভূইকুমৰ বাকী অংশতকৈ ই পৃথক, য’ত কেৱল ৰাতিপুৱা আৰু ৰাতিহে ঢৌ দেখা যায়।  ৩-৪ মাইল সাগৰ কেতিয়াও গোটেই দিনটো বানপানীত নপৰে।  পিকনিক আৰু খোজ কাঢ়িবলৈ এখন ধুনীয়া ঠাই।
* বালিঘাট বন্দৰঃ চহৰৰ এটা মূৰত থকা পুৰণি বন্দৰ।
* ভুজাখিয়া পীৰঃ ছুনহাটৰ ভুজাখিয়া পীৰ হিন্দু আৰু মুছলমানৰ ঐক্যৰ প্ৰতীক।  আস্থানা শ্বৰীফ হজৰত পীৰ বাবা ইয়ালৈ আহিছিল কুষ্ঠ ৰোগীক সেৱা কৰিবলৈ, তেওঁৰ পিছত ই তিৰহিতাভু হৈ পৰিল, বালি ভাষাত ভূজা মানে মূৰ, বাবাৰ মূৰত গধুৰ মালা আছিল, আৰু সেয়েহে এই ঠাইৰ নাম ভুজাখিয়া পীৰ।
* গান্ধী স্মৃতি ভৱনঃ মহানগৰীৰ উপকণ্ঠ অঞ্চলৰ এটা পুৰণি বিধানসভা হল য’ত বহুতো সাংস্কৃতিক অনুষ্ঠান অনুষ্ঠিত হয়।
* তালাছাৰী বিলঃ বালাসোৰত আন এখন সুন্দৰ বিল আছে।
* পুৰী, বৰিপাদ আৰু কোৰাপুতৰ পিছত নীলগিৰিৰ জগন্নাথ মন্দিৰ ৰাথাযাত্ৰা এটা গধুৰ নাম।
* বেলেয়াৰিক দ্বীপপুঞ্জৰ আন এক সুন্দৰ বন্দৰ ধমৰা আৰু ই গোলাবাৰুদ পৰীক্ষাৰ বাবে পৰিচিত।
* এছিয়াৰ সৰ্ববৃহৎ শিৱলিংগ ভূষণ্ডেশ্বৰত অৱস্থিত।
* চন্দনেশ্বৰ মন্দিৰঃ শিৱপিঠ নামেৰে জনাজাত  ইয়াত চাৰিআডুৰ ভক্তসকলক জাগৰমেলাৰ বাবে এৰি দিয়া হৈছে।
* সাহিত্যিক ফকিৰ মোহন সেনাপতি, কবি ৰাধনাথ ৰায়, ভক্ত কবি দিনাকৃষ্ণ দাস আৰু ঔপন্যাসিক আৰু গল্পকাৰ মনোজ দাসৰ জন্ম বালেশ্বৰত।

## ফটো গেলাৰী

 

## তথ্যসূত্ৰ
বালেশ্বৰ মন্দিৰ

**বালেশ্বৰ মন্দিৰ** ভাৰতৰ উত্তৰাখণ্ড ৰাজ্যৰ চম্পাৱত চহৰত অৱস্থিত এটা প্ৰাচীন শিৱ মন্দিৰ৷ চন্দ বংশৰ দ্বাৰা নিৰ্মিত এই মন্দিৰটো শিলৰে খোদিত বাবে বিখ্যাত। বালেশ্বৰ মন্দিৰৰ বিষয়ে কোনো ঐতিহাসিক তথ্য পোৱা নাযায়। কিন্তু জনবিশ্বাস অনুসৰি এই মন্দিৰটো খ্ৰীষ্টীয় দশম শতিকাৰ পৰা দ্বাদশ শতিকাৰ ভিতৰত নিৰ্মাণ কৰা হৈছিল। 

বালেশ্বৰ মন্দিৰত ভগৱান শিৱক বালেশ্বৰ হিচাপে পূজা কৰা হয়। মন্দিৰ চৌহদত আৰু দুটা মন্দিৰ আছে। এটা ৰত্নেশ্বৰৰ, আনটো চম্পাৱত দুৰ্গাৰ। মন্দিৰৰ ওচৰতে ‘নলা’ বা স্বচ্ছ পানীৰ উৎস আছে। শিৱৰাত্ৰি এই মন্দিৰৰ প্ৰধান উৎসৱ।

## তথ্যসূত্ৰ

শ্ৰেণী: পৰ্যটন
ঊৰুমৈথুন

**ঊৰুমৈথুন** হৈছে এক প্ৰকাৰৰ অভেদক যৌনতা বা অনাভেদী যৌনক্ৰিয়া। এই ক্ৰিয়াত এজন পুৰুষে নিজৰ লিংগটো নিজৰ সংগীৰ উৰুৰ মাজত সুমুৱাই দি অবিৰত ঘৰ্ষণৰ মাজেৰে বীৰ্যস্খলন কৰে।  

কিশোৰ ল’ৰাবোৰে মহিলাৰ উৰু দেখি উত্তেজিত হ’ব আৰু তাইৰ লিংগটোক আদৰ বা চুহিব বা ঘঁহিব বিচাৰিব।   বহু ক্ষেত্ৰত মহিলাসকলে এনে যৌন আচৰণৰ বাবে চৰম আনন্দ লাভ কৰে। 

এই ধৰণৰ যৌন কাৰ্যকলাপ সমকামীৰ ক্ষেত্ৰতো দেখা যায়, কিন্তু মহিলা সমকামীৰ ক্ষেত্ৰত ই অধিক দেখা যায়, য’ত এগৰাকী মহিলাই আন এগৰাকী মহিলাৰ উৰু স্পৰ্শ বা চুপি ভাল পাব পাৰে। 

আধুনিক যুগত অনাভেদী যৌন সম্পৰ্ক সাধাৰণতে বিভিন্ন অভিমুখী সম্পৰ্কত কৰা হয়; প্ৰাপ্তবয়স্ক মহিলাসকলে ইয়াক অৰ্গাজম উদ্দীপিত কৰিবলৈ ব্যৱহাৰ কৰে বুলি কোৱা হয় আৰু পেৰিছত ইয়াক সাধাৰণতে বেশ্যাবৃত্তিৰ অংশ হিচাপে কৰা হৈছিল। আফ্ৰিকা আৰু এছিয়াৰ কিছু অংশত এই প্ৰথা স্বাভাৱিক কৰি তোলা হৈছে আৰু বিষমযৌন আৰু সমকামী পুৰুষৰ মাজত এই প্ৰথা চলোৱা হয়। দক্ষিণ আফ্ৰিকাত ইয়াক এক্ৱাইৰড ইমিউন’ডেফিচিয়েন্সি চিনড্ৰম (এইডছ)ৰ বিৰুদ্ধে যুঁজিবলৈ ব্যৱহাৰ কৰা হৈছিল; এই প্ৰথা অৱশেষত পৰ্যায়ক্ৰমে বন্ধ কৰি দিয়া হ’ল।

অধ্যয়নৰ পৰা আহৰণ কৰা অনাভেদী যৌনতাৰ বিষয়ে জ্ঞান আৰু এইডছ আৰু গৰ্ভাৱস্থাৰ সৈতে ইয়াৰ সম্পৰ্ক কম। ইয়াক হিউমেন ইমিউন’ডেফিচিয়েন্সি ভাইৰাছ (এইচ আই ভি) পজিটিভ ৰোগীৰ বাবে নিৰাপদ যৌন সম্পৰ্ক হিচাপে ৰিপ’ৰ্ট কৰা হৈছে আৰু পেনো-ভেজিনেল যৌন সম্পৰ্কতকৈ ইয়াৰ সংক্ৰমণৰ সম্ভাৱনা কম। অধ্যয়নত দেখা গৈছে যে যৌন নিৰ্যাতনৰ গোচৰৰ উঠা-নমা কৰা শতাংশত অনাভেদী ধৰ্ষণ জড়িত হৈ আছে, য’ত শাৰীৰিক প্ৰমাণ কম বা একেবাৰেই পোৱা নাযায়।

## জনগাঁথনি
১৯৭৬ আৰু ১৯৮১ চনত শ্বেৰে হাইটে মহিলাৰ যৌনতাৰ ওপৰত কৰা গৱেষণাত দেখা গৈছে যে কিছুমান প্ৰাপ্তবয়স্ক মহিলাই ভগাঙ্কুৰক উদ্দীপিত কৰিবলৈ অনাভেদী (আন্তঃক্ৰুৰেল) সংস্পৰ্শৰ জৰিয়তে অৰ্গাজম লাভ কৰিবলৈ সক্ষম হোৱাৰ কথা উল্লেখ কৰিছে।  শ্ৰীলংকাত আনাভেদী যৌন সম্পৰ্ক জনপ্ৰিয়; ২০০৬ চনৰ এক অধ্যয়নত ৪.২ শতাংশ মহিলাই ইয়াত লিপ্ত হোৱা বুলি কোৱাৰ বিপৰীতে ২০.৭ শতাংশ পুৰুষে সমকামী আনাভেদী যৌন সম্পৰ্ক স্থাপন কৰা বুলি কয়। ১৯৯৭ চনত কলিকতাৰ উপকণ্ঠ অঞ্চলত পুৰুষৰ সৈতে যৌন সম্পৰ্ক স্থাপন কৰা পুৰুষৰ যৌন স্বাস্থ্যৰ প্ৰয়োজনীয়তাৰ ওপৰত প্ৰকাশিত প্ৰতিবেদনত দেখা গৈছে যে তেওঁলোকে সোধা ৭৩ শতাংশ পুৰুষে আনাভেদী যৌন সম্পৰ্কত লিপ্ত হয়, যদিও জনগাঁথনিগত কাৰকৰ ওপৰত ভিত্তি কৰি ইয়াৰ কম্পাঙ্ক ভিন্ন আছিল। মাত্ৰ ৫৪ শতাংশ যৌনকৰ্মী, কম আয়ৰ ৫০ শতাংশ পুৰুষ আৰু ৪০ শতাংশ মুছলমানে আনাভেদী যৌন সম্পৰ্ক স্থাপন কৰা বুলি কোৱাৰ বিপৰীতে ৮২ শতাংশ হিন্দু আৰু ৮৮ শতাংশ মধ্যম আয়ৰ পুৰুষে ইয়াত লিপ্ত হোৱা বুলি কয়।

## তথ্যসূত্ৰ

শ্ৰেণী: মানৱ যৌনতা
দেৱনাগৰী লিপি

[right|thumb|300x300px|'''দেৱনাগৰীত''' ৰচিত [ঋকবেদ|ঋগবেদৰ পাণ্ডুলিপি]]

**দেৱনাগৰী** ভাৰতীয় উপমহাদেশত ব্যৱহৃত প্ৰাচীন ব্ৰাহ্মী লিপিৰ ওপৰত ভিত্তি কৰি  বাওঁফালৰ পৰা সোঁফাললৈ লিখা হয় ৷ প্ৰাচীন ভাৰতত খ্ৰীষ্টীয় ১ম শতিকাৰ পৰা চতুৰ্থ শতিকালৈকে ইয়াৰ বিকাশ ঘটিছিল আৰু খ্ৰীষ্টীয় সপ্তম শতিকালৈকে ইয়াৰ নিয়মীয়া ব্যৱহাৰ হৈছিল। ১৪টা স্বৰবৰ্ণ আৰু ৩৩টা ব্যঞ্জনবৰ্ণকে ধৰি ৪৭টা প্ৰাথমিক বৰ্ণ থকা দেৱনাগৰী লিপি ১২০টাতকৈও অধিক ভাষাৰ বাবে ব্যৱহাৰ কৰা হয়। ই বিশ্বৰ ভিতৰতে চতুৰ্থ সৰ্বাধিক গ্ৰহণ কৰা লিখন ব্যৱস্থা।

## তথ্যসূত্ৰ

শ্ৰেণী: লিপি
নেৱা প্ৰচলিত লিপি

**প্ৰচলিত** হ'ল ব্ৰাহ্মী লিপিৰ পৰা উৎপত্তি হোৱা ব্ৰাহ্মিক লিপি পৰিয়ালৰ এটা অংশ তথা নেপালী লিপিৰ পৰা বিকশিত হোৱা এক প্ৰকাৰৰ **আবুগিদা** লিপি ৷ নেৱাৰী বা নেপাল ভাষা, সংস্কৃত আৰু পালি ভাষা লিখাৰ ক্ষেত্ৰত এই লিপি ব্যবহাৰ কৰা হয় ৷ ছিকিম চৰকাৰৰ বুলেটিন *ছিকিম হেৰাল্ড* (নেৱাৰী সংস্কৰণ)কে ধৰি বিভিন্ন প্ৰকাশন এতিয়াও এই লিপিতে প্ৰকাশ পায়।

## স্বৰবৰ্ণ

## ব্যঞ্জনবৰ্ণ

## চিহ্ন

## সংখ্যা

## তথ্যসূত্ৰ

শ্ৰেণী: লিপি
সৌৰাষ্ট্ৰ লিপি

**সৌৰাষ্ট্ৰ লিপি** হৈছে তামিলনাডুৰ সৌৰাষ্ট্ৰীয়সকলে সৌৰাষ্ট্ৰ ভাষা লিখিবলৈ ব্যৱহাৰ কৰা একপ্ৰকাৰৰ আবুগিদা লিপি ৷ এই লিপি ব্ৰাহ্মীয় মূলৰ যদিও ইয়াৰ সঠিক ব্যুৎপত্তিৰ বিষয়ে জনা নাযায়, যিটো পিছলৈ টিএমআৰম ৰায়ে সংস্কাৰ আৰু প্ৰামাণিককৰণ কৰে। ইয়াৰ ব্যৱহাৰ হ্ৰাস পাইছে, আৰু এতিয়া তামিল আৰু লেটিন লিপি অধিক ব্যৱহাৰ কৰা হৈছে।  

## বৰ্ণমালা

### স্বৰবৰ্ণ

### ব্যঞ্জনবৰ্ণ

### সংযুক্ত বৰ্ণ

### সংখ্যা

## তথ্যসূত্ৰ

শ্ৰেণী: লিপি